pli: nemisammatanāmakā;


layer: root

title_pli: Therāpadāna Mahāparivāravagga

pli: Tetālīse ito kappe,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā suvaṇṇapupphiyo thero imā gāthāyo abhāsitthāti.


pli: Therāpadāna


pli: Mahāparivāravagga


pli: Citakapūjakattheraapadāna


pli: “Vasāmi rājāyatane,


pli: sāmacco saparijjano;


pli: Parinibbute bhagavati,


pli: sikhino lokabandhuno.


pli: Pasannacitto sumano,


pli: citakaṁ agamāsahaṁ;


pli: Tūriyaṁ tattha vādetvā,


pli: gandhamālaṁ samokiriṁ.


pli: Citamhi pūjaṁ katvāna,


pli: vanditvā citakaṁ ahaṁ;


pli: sakaṁ bhavanupāgamiṁ.


pli: Bhavane upaviṭṭhohaṁ,


pli: citapūjaṁ anussariṁ;


pli: Tena kammena dvipadinda,


pli: lokajeṭṭha narāsabha.


pli: Anubhotvāna sampattiṁ,


pli: devesu mānusesu ca;


pli: Pattomhi acalaṁ ṭhānaṁ,


pli: hitvā jayaparājayaṁ.


pli: Ekattiṁse ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: citapūjāyidaṁ phalaṁ.


pli: Ekūnatiṁsakappamhi,


pli: ito soḷasa rājāno;


pli: Uggatā nāma nāmena,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā citakapūjako thero imā gāthāyo abhāsitthāti.


pli: Citakapūjakattherassāpadānaṁ chaṭṭhaṁ.


pli: Therāpadāna


pli: Mahāparivāravagga


pli: Buddhasaññakattheraapadāna


pli: “Yadā vipassī lokaggo,


pli: āyusaṅkhāramossaji;


pli: Pathavī sampakampittha,


pli: medanī jalamekhalā.


pli: Otataṁ vitthataṁ mayhaṁ,


pli: suvicittavaṭaṁsakaṁ;


pli: Bhavanampi pakampittha,


pli: buddhassa āyusaṅkhaye.


pli: Tāso mayhaṁ samuppanno,


pli: bhavane sampakampite;


pli: Uppādo nu kimatthāya,


pli: āloko vipulo ahu.


pli: Vessavaṇo idhāgamma,


pli: nibbāpesi mahājanaṁ;


pli: Pāṇabhūte bhayaṁ natthi,


pli: ekaggā hotha saṁvutā.


pli: Aho buddhā aho dhammā,


pli: aho no satthu sampadā;


pli: Yasmiṁ uppajjamānamhi,


pli: pathavī sampakampati.


pli: Buddhānubhāvaṁ kittetvā,


pli: kappaṁ saggamhi modahaṁ;


pli: Avasesesu kappesu,


pli: kusalaṁ caritaṁ mayā.


pli: Ekanavutito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: buddhasaññāyidaṁ phalaṁ.


pli: Ito cuddasakappamhi,


pli: rājā āsiṁ patāpavā;


pli: Samito nāma nāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā buddhasaññako thero imā gāthāyo abhāsitthāti.


pli: Buddhasaññakattherassāpadānaṁ sattamaṁ.


title_pli: Therāpadāna Buddhavagga

pli: Ānandattheraapadāna


pli: “Ārāmadvārā nikkhamma,


pli: padumuttaro mahāmuni;


pli: Vassento amataṁ vuṭṭhiṁ,


pli: nibbāpesi mahājanaṁ.


pli: Satasahassaṁ te dhīrā,


pli: chaḷabhiññā mahiddhikā;


pli: Parivārenti sambuddhaṁ,


pli: chāyāva anapāyinī.


pli: Hatthikkhandhagato āsiṁ,


pli: setacchattaṁ varuttamaṁ;


pli: Sucārurūpaṁ disvāna,


pli: vitti me udapajjatha.


pli: Oruyha hatthikhandhamhā,


pli: upagacchiṁ narāsabhaṁ;


pli: Ratanāmayachattaṁ me,


pli: buddhaseṭṭhassa dhārayiṁ.


pli: Mama saṅkappamaññāya,


pli: padumuttaro mahāisi;


pli: Taṁ kathaṁ ṭhapayitvāna,


pli: imā gāthā abhāsatha.


pli: ‘Yo so chattamadhāresi,


pli: soṇṇālaṅkārabhūsitaṁ;


pli: Tamahaṁ kittayissāmi,


pli: suṇotha mama bhāsato.


pli: Ito gantvā ayaṁ poso,


pli: tusitaṁ āvasissati;


pli: Anubhossati sampattiṁ,


pli: accharāhi purakkhato.


pli: Catuttiṁsatikkhattuñca,


pli: devarajjaṁ karissati;


pli: Balādhipo aṭṭhasataṁ,


pli: vasudhaṁ āvasissati.


pli: Aṭṭhapaññāsakkhattuñca,


pli: cakkavattī bhavissati;


pli: Padesarajjaṁ vipulaṁ,


pli: mahiyā kārayissati.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Sakyānaṁ kulaketussa,


pli: ñātibandhu bhavissati;


pli: Ānando nāma nāmena,


pli: upaṭṭhāko mahesino.


pli: Ātāpī nipako cāpi,


pli: bāhusacce sukovido;


pli: Nivātavutti atthaddho,


pli: sabbapāṭhī bhavissati.


pli: Padhānapahitatto so,


pli: upasanto nirūpadhi;


pli: Sabbāsave pariññāya,


pli: nibbāyissatināsavo.


pli: Santi āraññakā nāgā,


pli: kuñjarā saṭṭhihāyanā;


pli: Tidhāpabhinnā mātaṅgā,


pli: īsādantā urūḷhavā.


pli: Anekasatasahassā,


pli: paṇḍitāpi mahiddhikā;


pli: Sabbe te buddhanāgassa,


pli: na hontupaṇidhimhi te’.


pli: Ādiyāme namassāmi,


pli: majjhime atha pacchime;


pli: Pasannacitto sumano,


pli: buddhaseṭṭhaṁ upaṭṭhahiṁ.


pli: Ātāpī nipako cāpi,


pli: sampajāno patissato;


pli: Sotāpattiphalaṁ patto,


pli: sekhabhūmīsu kovido.


pli: Satasahassito kappe,


pli: yaṁ kammamabhinīhariṁ;


pli: Tāhaṁ bhūmimanuppatto,


pli: ṭhitā saddhammamācalā.


pli: Svāgataṁ vata me āsi,


pli: buddhaseṭṭhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā ānando thero imā gāthāyo abhāsitthāti.


pli: Ānandattherassāpadānaṁ dasamaṁ.


pli: Buddho paccekabuddho ca,


pli: sāriputto ca kolito;


pli: Kassapo anuruddho ca,


pli: puṇṇatthero upāli ca.


pli: Aññāsikoṇḍañño piṇḍolo,


pli: revatānandapaṇḍito;


pli: Chasatāni ca paññāsa,


pli: gāthāyo sabbapiṇḍitā.


pli: Apadāne buddhavaggo paṭhamo.


pli: Therāpadāna


pli: Mahāparivāravagga


pli: Maggasaññakattheraapadāna


pli: “Padumuttarabuddhassa,


pli: sāvakā vanacārino;


pli: Vippanaṭṭhā brahāraññe,


pli: andhāva anusuyyare.


pli: Anussaritvā sambuddhaṁ,


pli: padumuttaranāyakaṁ;


pli: Tassa te munino puttā,


pli: vippanaṭṭhā mahāvane.


pli: Bhavanā oruhitvāna,


pli: agamiṁ bhikkhusantikaṁ;


pli: Tesaṁ maggañca ācikkhiṁ,


pli: bhojanañca adāsahaṁ.


pli: Tena kammena dvipadinda,


pli: lokajeṭṭha narāsabha;


pli: Jātiyā sattavassohaṁ,


pli: arahattamapāpuṇiṁ.


pli: Sacakkhū nāma nāmena,


pli: dvādasa cakkavattino;


pli: Sattaratanasampannā,


pli: pañcakappasate ito.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā maggasaññako thero imā gāthāyo abhāsitthāti.


pli: Maggasaññakattherassāpadānaṁ aṭṭhamaṁ.


pli: Therāpadāna


pli: Mahāparivāravagga


pli: Paccupaṭṭhānasaññakattheraapadāna


pli: “Atthadassimhi sugate,


pli: nibbute samanantarā;


pli: Yakkhayoniṁ upapajjiṁ,


pli: yasaṁ patto cahaṁ tadā.


pli: Dulladdhaṁ vata me āsi,


pli: duppabhātaṁ duruṭṭhitaṁ;


pli: Yaṁ me bhoge vijjamāne,


pli: parinibbāyi cakkhumā.


pli: Mama saṅkappamaññāya,


pli: sāgaro nāma sāvako;


pli: Mamuddharitukāmo so,


pli: āgacchi mama santikaṁ.


pli: Kiṁ nu socasi mā bhāyi,


pli: cara dhammaṁ sumedhasa;


pli: Anuppadinnā buddhena,


pli: sabbesaṁ bījasampadā.


pli: Yo ce pūjeyya sambuddhaṁ,


pli: tiṭṭhantaṁ lokanāyakaṁ;


pli: Dhātuṁ sāsapamattampi,


pli: nibbutassāpi pūjaye.


pli: Same cittappasādamhi,


pli: samaṁ puññaṁ mahaggataṁ;


pli: Tasmā thūpaṁ karitvāna,


pli: pūjehi jinadhātuyo.


pli: Sāgarassa vaco sutvā,


pli: buddhathūpaṁ akāsahaṁ;


pli: Pañcavasse paricariṁ,


pli: munino thūpamuttamaṁ.


pli: Tena kammena dvipadinda,


pli: lokajeṭṭha narāsabha;


pli: Sampattiṁ anubhotvāna,


pli: arahattamapāpuṇiṁ.


pli: Bhūripaññā ca cattāro,


pli: sattakappasate ito;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā paccupaṭṭhānasaññako thero imā gāthāyo abhāsitthāti.


pli: Therāpadāna


pli: Mahāparivāravagga


pli: Jātipūjakattheraapadāna


pli: “Jāyantassa vipassissa,


pli: āloko vipulo ahu;


pli: Pathavī ca pakampittha,


pli: sasāgarā sapabbatā.


pli: Nemittā ca viyākaṁsu,


pli: buddho loke bhavissati;


pli: Aggo ca sabbasattānaṁ,


pli: janataṁ uddharissati.


pli: Nemittānaṁ suṇitvāna,


pli: jātipūjamakāsahaṁ;


pli: Edisā pūjanā natthi,


pli: yādisā jātipūjanā.


pli: Saṅkharitvāna kusalaṁ,


pli: sakaṁ cittaṁ pasādayiṁ;


pli: Jātipūjaṁ karitvāna,


pli: tattha kālaṅkato ahaṁ.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Sabbe satte abhibhomi,


pli: jātipūjāyidaṁ phalaṁ.


pli: Dhātiyo maṁ upaṭṭhanti,


pli: mama cittavasānugā;


pli: Na tā sakkonti kopetuṁ,


pli: Ekanavutito kappe,


pli: yaṁ pūjamakariṁ tadā;


pli: Duggatiṁ nābhijānāmi,


pli: Supāricariyā nāma,


pli: catuttiṁsa janādhipā;


pli: Ito tatiyakappamhi,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā jātipūjako thero imā gāthāyo abhāsitthāti.


pli: Jātipūjakattherassāpadānaṁ dasamaṁ.


pli: Mahāparivāravaggo dvādasamo.


pli: Tassuddānaṁ


pli: Parivārasumaṅgalā,


pli: saraṇāsanapupphiyā;


pli: Citapūjī buddhasaññī,


pli: maggupaṭṭhānajātinā;


pli: Gāthāyo navuti vuttā,


pli: gaṇitāyo vibhāvihi.


title_pli: Therāpadāna Sereyyavagga

pli: Sereyyavagga


pli: Sereyyakattheraapadāna


pli: “Ajjhāyako mantadharo,


pli: tiṇṇaṁ vedāna pāragū;


pli: Abbhokāse ṭhito santo,


pli: addasaṁ lokanāyakaṁ.


pli: Sīhaṁ yathā vanacaraṁ,


pli: byaggharājaṁva nittasaṁ;


pli: Tidhāpabhinnamātaṅgaṁ,


pli: kuñjaraṁva mahesinaṁ.


pli: Sereyyakaṁ gahetvāna,


pli: ākāse ukkhipiṁ ahaṁ;


pli: Buddhassa ānubhāvena,


pli: parivārenti sabbaso.


pli: Adhiṭṭhahi mahāvīro,


pli: sabbaññū lokanāyako;


pli: Samantā pupphacchadanā,


pli: okiriṁsu narāsabhaṁ.


pli: Tato sā pupphakañcukā,


pli: antovaṇṭā bahimukhā;


pli: Sattāhaṁ chadanaṁ katvā,


pli: tato antaradhāyatha.


pli: Tañca acchariyaṁ disvā,


pli: abbhutaṁ lomahaṁsanaṁ;


pli: Buddhe cittaṁ pasādesiṁ,


pli: sugate lokanāyake.


pli: Tena cittappasādena,


pli: sukkamūlena codito;


pli: Kappānaṁ satasahassaṁ,


pli: duggatiṁ nupapajjahaṁ.


pli: Pannarasasahassamhi,


pli: kappānaṁ pañcavīsati;


pli: Vītamalā samānā ca,


pli: cakkavattī mahabbalā.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā sereyyako thero imā gāthāyo abhāsitthāti.


pli: Sereyyakattherassāpadānaṁ paṭhamaṁ.


pli: Sereyyavagga


pli: Pupphathūpiyattheraapadāna


pli: “Himavantassāvidūre,


pli: kukkuro nāma pabbato;


pli: Vemajjhe tassa vasati,


pli: brāhmaṇo mantapāragū.


pli: Pañca sissasahassāni,


pli: parivārenti maṁ sadā;


pli: Pubbuṭṭhāyī ca te āsuṁ,


pli: mantesu ca visāradā.


pli: Buddho loke samuppanno,


pli: taṁ vijānātha no bhavaṁ;


pli: Asītibyañjanānassa,


pli: bāttiṁsavaralakkhaṇā.


pli: Byāmappabho jinavaro,


pli: ādiccova virocati;


pli: Sissānaṁ vacanaṁ sutvā,


pli: Assamā abhinikkhamma,


pli: disaṁ pucchati sissake;


pli: Yamhi dese mahāvīro,


pli: vasati lokanāyako.


pli: Tāhaṁ disaṁ namassissaṁ,


pli: jinaṁ appaṭipuggalaṁ;


pli: Udaggacitto sumano,


pli: pūjesiṁ taṁ tathāgataṁ.


pli: Etha sissā gamissāma,


pli: dakkhissāma tathāgataṁ;


pli: Vanditvā satthuno pāde,


pli: sossāma jinasāsanaṁ.


pli: Ekāhaṁ abhinikkhamma,


pli: byādhiṁ paṭilabhiṁ ahaṁ;


pli: Byādhinā pīḷito santo,


pli: sālaṁ vāsayituṁ gamiṁ.


pli: Sabbe sisse samānetvā,


pli: apucchiṁ te tathāgataṁ;


pli: Kīdisaṁ lokanāthassa,


pli: guṇaṁ paramabuddhino.


pli: Te me puṭṭhā viyākaṁsu,


pli: Yathā dassāvino tathā;


pli: Sakkaccaṁ buddhaseṭṭhaṁ taṁ,


pli: Desesuṁ mama sammukhā.


pli: Tesāhaṁ vacanaṁ sutvā,


pli: sakaṁ cittaṁ pasādayiṁ;


pli: Pupphehi thūpaṁ katvāna,


pli: tattha kālaṅkato ahaṁ.


pli: Te me sarīraṁ jhāpetvā,


pli: agamuṁ buddhasantikaṁ;


pli: Añjaliṁ paggahetvāna,


pli: satthāramabhivādayuṁ.


pli: sugatassa mahesino;


pli: Kappānaṁ satasahassaṁ,


pli: duggatiṁ nupapajjahaṁ.


pli: Cattālīsasahassamhi,


pli: kappe soḷasa khattiyā;


pli: Nāmenaggisamā nāma,


pli: cakkavattī mahabbalā.


pli: Vīsakappasahassamhi,


pli: rājāno cakkavattino;


pli: Ghatāsanasanāmāva,


pli: aṭṭhattiṁsa mahīpatī.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pupphathūpiyo thero imā gāthāyo abhāsitthāti.


pli: Pupphathūpiyattherassāpadānaṁ dutiyaṁ.


pli: Sereyyavagga


pli: 3 Pāyasadāyakattheraapadāna


pli: “Suvaṇṇavaṇṇo sambuddho,


pli: Bāttiṁsavaralakkhaṇo;


pli: Pavanā abhinikkhanto,


pli: Bhikkhusaṅghapurakkhato.


pli: Mahaccā kaṁsapātiyā,


pli: vaḍḍhetvā pāyasaṁ ahaṁ;


pli: Āhutiṁ yiṭṭhukāmo so,


pli: upanesiṁ baliṁ ahaṁ.


pli: Bhagavā tamhi samaye,


pli: lokajeṭṭho narāsabho;


pli: Caṅkamaṁ susamārūḷho,


pli: ambare anilāyane.


pli: Tañca acchariyaṁ disvā,


pli: abbhutaṁ lomahaṁsanaṁ;


pli: Ṭhapayitvā kaṁsapātiṁ,


pli: vipassiṁ abhivādayiṁ.


pli: Tuvaṁ devosi sabbaññū,


pli: sadeve sahamānuse;


pli: Anukampaṁ upādāya,


pli: paṭigaṇha mahāmuni.


pli: Paṭiggahesi bhagavā,


pli: sabbaññū lokanāyako;


pli: Mama saṅkappamaññāya,


pli: satthā loke mahāmuni.


pli: Ekanavutito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: pāyasassa idaṁ phalaṁ.


pli: Ekatālīsito kappe,


pli: buddho nāmāsi khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pāyasadāyako thero imā gāthāyo abhāsitthāti.


pli: Pāyasadāyakattherassāpadānaṁ tatiyaṁ.


pli: Sereyyavagga


pli: Gandhodakiyattheraapadāna


pli: “Nisajja pāsādavare,


pli: vipassiṁ addasaṁ jinaṁ;


pli: Kakudhaṁ vilasantaṁva,


pli: sabbaññuṁ tamanāsakaṁ.


pli: Pāsādassāvidūre ca,


pli: gacchati lokanāyako;


pli: Pabhā niddhāvate tassa,


pli: yathā ca sataraṁsino.


pli: Gandhodakañca paggayha,


pli: buddhaseṭṭhaṁ samokiriṁ;


pli: Tena cittappasādena,


pli: tattha kālaṅkato ahaṁ.


pli: Ekanavutito kappe,


pli: yaṁ gandhodakamākiriṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ekattiṁse ito kappe,


pli: sugandho nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā gandhodakiyo thero imā gāthāyo abhāsitthāti.


pli: Gandhodakiyattherassāpadānaṁ catutthaṁ.


pli: Sereyyavagga


pli: Sammukhāthavikattheraapadāna


pli: “Jāyamāne vipassimhi,


pli: nimittaṁ byākariṁ ahaṁ;


pli: ‘Nibbāpayiñca janataṁ,


pli: buddho loke bhavissati.


pli: Yasmiñca jāyamānasmiṁ,


pli: dasasahassi kampati;


pli: So dāni bhagavā satthā,


pli: dhammaṁ deseti cakkhumā.


pli: āloko vipulo ahu;


pli: saritāyo na sandayuṁ;


pli: avīcaggi na pajjali;


pli: pakkhisaṅgho na sañcari;


pli: vātakkhandho na vāyati;


pli: sabbaratanāni jotayuṁ;


pli: sattāsuṁ padavikkamā;


pli: Jātamatto ca sambuddho,


pli: disā sabbā vilokayi;


pli: Vācāsabhimudīresi,


pli: esā buddhāna dhammatā’.


pli: Saṁvejayitvā janataṁ,


pli: thavitvā lokanāyakaṁ;


pli: Sambuddhaṁ abhivādetvā,


pli: pakkāmiṁ pācināmukho.


pli: Ekanavutito kappe,


pli: yaṁ buddhamabhithomayiṁ;


pli: Duggatiṁ nābhijānāmi,


pli: thomanāya idaṁ phalaṁ.


pli: Ito navutikappamhi,


pli: sammukhāthavikavhayo;


pli: Sattaratanasampanno,


pli: cakkavattī mahabbalo.


pli: Pathavīdundubhi nāma,


pli: ekūnanavutimhito;


pli: Aṭṭhāsītimhito kappe,


pli: obhāso nāma khattiyo;


pli: Sattāsītimhito kappe,


pli: saritacchedanavhayo;


pli: Agginibbāpano nāma,


pli: kappānaṁ chaḷasītiyā;


pli: Gatipacchedano nāma,


pli: kappānaṁ pañcasītiyā;


pli: Rājā vātasamo nāma,


pli: kappānaṁ cullasītiyā;


pli: Ratanapajjalo nāma,


pli: kappānaṁ teasītiyā;


pli: Padavikkamano nāma,


pli: kappānaṁ dveasītiyā;


pli: Sattaratanasampanno,


pli: cakkavattī mahabbalo.


pli: Rājā vilokano nāma,


pli: kappānaṁ ekasītiyā;


pli: Girasāroti nāmena,


pli: kappesītimhi khattiyo;


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sammukhāthaviko thero imā gāthāyo abhāsitthāti.


pli: Sereyyavagga


pli: Kusumāsaniyattheraapadāna


pli: “Nagare dhaññavatiyā,


pli: ahosiṁ brāhmaṇo tadā;


pli: Lakkhaṇe itihāse ca,


pli: sanighaṇḍusakeṭubhe.


pli: Padako veyyākaraṇo,


pli: nimittakovido ahaṁ;


pli: Mante ca sisse vācesiṁ,


pli: tiṇṇaṁ vedāna pāragū.


pli: Pañca uppalahatthāni,


pli: piṭṭhiyaṁ ṭhapitāni me;


pli: Āhutiṁ yiṭṭhukāmohaṁ,


pli: pitumātusamāgame.


pli: Tadā vipassī bhagavā,


pli: bhikkhusaṅghapurakkhato;


pli: Obhāsento disā sabbā,


pli: āgacchati narāsabho.


pli: Āsanaṁ paññapetvāna,


pli: nimantetvā mahāmuniṁ;


pli: Santharitvāna taṁ pupphaṁ,


pli: abhinesiṁ sakaṁ gharaṁ.


pli: Yaṁ me atthi sake gehe,


pli: āmisaṁ paccupaṭṭhitaṁ;


pli: Tāhaṁ buddhassa pādāsiṁ,


pli: pasanno sehi pāṇibhi.


pli: Bhuttāviṁ kālamaññāya,


pli: pupphahatthamadāsahaṁ;


pli: Anumoditvāna sabbaññū,


pli: pakkāmi uttarāmukho.


pli: Ekanavutito kappe,


pli: yaṁ pupphamadadiṁ tadā;


pli: Duggatiṁ nābhijānāmi,


pli: pupphadānassidaṁ phalaṁ.


pli: Anantaraṁ ito kappe,


pli: rājāhuṁ varadassano;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kusumāsaniyo thero imā gāthāyo abhāsitthāti.


pli: Kusumāsaniyattherassāpadānaṁ chaṭṭhaṁ.


pli: Sereyyavagga


pli: Phaladāyakattheraapadāna


pli: “Ajjhāyako mantadharo,


pli: tiṇṇaṁ vedāna pāragū;


pli: Himavantassāvidūre,


pli: vasāmi assame ahaṁ.


pli: Aggihuttañca me atthi,


pli: puṇḍarīkaphalāni ca;


pli: Puṭake nikkhipitvāna,


pli: dumagge laggitaṁ mayā.


pli: Padumuttaro lokavidū,


pli: āhutīnaṁ paṭiggaho;


pli: Mamuddharitukāmo so,


pli: bhikkhanto mamupāgami.


pli: Pasannacitto sumano,


pli: phalaṁ buddhassadāsahaṁ;


pli: Vittisañjanano mayhaṁ,


pli: diṭṭhadhammasukhāvaho.


pli: Suvaṇṇavaṇṇo sambuddho,


pli: Antalikkhe ṭhito satthā,


pli: imaṁ gāthaṁ abhāsatha.


pli: ‘Iminā phaladānena,


pli: cetanāpaṇidhīhi ca;


pli: Kappānaṁ satasahassaṁ,


pli: duggatiṁ nupapajjati’.


pli: Teneva sukkamūlena,


pli: anubhotvāna sampadā;


pli: Pattomhi acalaṁ ṭhānaṁ,


pli: hitvā jayaparājayaṁ.


pli: Ito sattasate kappe,


pli: rājā āsiṁ sumaṅgalo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā phaladāyako thero imā gāthāyo abhāsitthāti.


pli: Phaladāyakattherassāpadānaṁ sattamaṁ.


title_pli: Therāpadāna Sīhāsaniyavagga

pli: Therāpadāna


pli: Sīhāsaniyavagga


pli: Sīhāsanadāyakattheraapadāna


pli: “Nibbute lokanāthamhi,


pli: siddhatthe dvipaduttame;


pli: Vitthārike pāvacane,


pli: bāhujaññamhi sāsane.


pli: Pasannacitto sumano,


pli: sīhāsanamakāsahaṁ;


pli: Sīhāsanaṁ karitvāna,


pli: pādapīṭhamakāsahaṁ.


pli: Sīhāsane ca vassante,


pli: gharaṁ tattha akāsahaṁ;


pli: Tena cittappasādena,


pli: tusitaṁ upapajjahaṁ.


pli: Āyāmena catubbīsa-


pli: yojanaṁ āsi tāvade;


pli: Vimānaṁ sukataṁ mayhaṁ,


pli: vitthārena catuddasa.


pli: Sataṁ kaññāsahassāni,


pli: parivārenti maṁ sadā;


pli: Soṇṇamayañca pallaṅkaṁ,


pli: byamhe āsi sunimmitaṁ.


pli: Hatthiyānaṁ assayānaṁ,


pli: dibbayānaṁ upaṭṭhitaṁ;


pli: Pāsādā sivikā ceva,


pli: nibbattanti yadicchakaṁ.


pli: Maṇimayā ca pallaṅkā,


pli: aññe sāramayā bahū;


pli: Nibbattanti mamaṁ sabbe,


pli: sīhāsanassidaṁ phalaṁ.


pli: Soṇṇamayā rūpimayā,


pli: phalikāveḷuriyāmayā;


pli: Pādukā abhirūhāmi,


pli: pādapīṭhassidaṁ phalaṁ.


pli: Catunnavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: puññakammassidaṁ phalaṁ.


pli: Tesattatimhito kappe,


pli: indanāmā tayo janā;


pli: Dvesattatimhito kappe,


pli: tayo sumananāmakā.


pli: Samasattatito kappe,


pli: tayo varuṇanāmakā;


pli: Sattaratanasampannā,


pli: catudīpamhi issarā.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā sīhāsanadāyako thero imā gāthāyo abhāsitthāti.


pli: Sereyyavagga


pli: 8 Ñāṇasaññikattheraapadāna


pli: “Pabbate himavantamhi,


pli: vasāmi pabbatantare;


pli: Pulinaṁ sobhanaṁ disvā,


pli: buddhaseṭṭhaṁ anussariṁ.


pli: Ñāṇe upanidhā natthi,


pli: saṅkhāraṁ natthi satthuno;


pli: Sabbadhammaṁ abhiññāya,


pli: ñāṇena adhimuccati.


pli: Namo te purisājañña,


pli: namo te purisuttama;


pli: Ñāṇena te samo natthi,


pli: yāvatā ñāṇamuttamaṁ.


pli: Ñāṇe cittaṁ pasādetvā,


pli: kappaṁ saggamhi modahaṁ;


pli: Avasesesu kappesu,


pli: kusalaṁ caritaṁ mayā.


pli: Ekanavutito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: ñāṇasaññāyidaṁ phalaṁ.


pli: Ito sattatikappamhi,


pli: eko pulinapupphiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ñāṇasaññiko thero imā gāthāyo abhāsitthāti.


pli: Ñāṇasaññikattherassāpadānaṁ aṭṭhamaṁ.


pli: Sereyyavagga


pli: 9 Gaṇṭhipupphiyattheraapadāna


pli: “Suvaṇṇavaṇṇo sambuddho,


pli: vipassī dakkhiṇāraho;


pli: Purakkhato sāvakehi,


pli: ārāmā abhinikkhami.


pli: Disvānahaṁ buddhaseṭṭhaṁ,


pli: sabbaññuṁ tamanāsakaṁ;


pli: Pasannacitto sumano,


pli: gaṇṭhipupphaṁ apūjayiṁ.


pli: Tena cittappasādena,


pli: dvipadindassa tādino;


pli: Haṭṭho haṭṭhena cittena,


pli: puna vandiṁ tathāgataṁ.


pli: Ekanavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ekatālīsito kappe,


pli: caraṇo nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā gaṇṭhipupphiyo thero imā gāthāyo abhāsitthāti.


pli: Gaṇṭhipupphiyattherassāpadānaṁ navamaṁ.


pli: Sereyyavagga


pli: Padumapūjakattheraapadāna


pli: “Himavantassāvidūre,


pli: gotamo nāma pabbato;


pli: Nānārukkhehi sañchanno,


pli: mahābhūtagaṇālayo.


pli: Vemajjhamhi ca tassāsi,


pli: assamo abhinimmito;


pli: Purakkhato sasissehi,


pli: vasāmi assame ahaṁ.


pli: Āyantu me sissagaṇā,


pli: padumaṁ āharantu me;


pli: Buddhapūjaṁ karissāmi,


pli: dvipadindassa tādino.


pli: Evanti te paṭissutvā,


pli: padumaṁ āhariṁsu me;


pli: Tathā nimittaṁ katvāhaṁ,


pli: buddhassa abhiropayiṁ.


pli: Sisse tadā samānetvā,


pli: sādhukaṁ anusāsahaṁ;


pli: Mā kho tumhe pamajjittha,


pli: appamādo sukhāvaho.


pli: Evaṁ samanusāsitvā,


pli: te sisse vacanakkhame;


pli: Appamādaguṇe yutto,


pli: tadā kālaṅkato ahaṁ.


pli: Ekanavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ekapaññāsakappamhi,


pli: rājā āsiṁ jaluttamo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā padumapūjako thero imā gāthāyo abhāsitthāti.


pli: Padumapūjakattherassāpadānaṁ dasamaṁ.


pli: Sereyyavaggo terasamo.


pli: Sereyyako pupphathūpi,


pli: pāyaso gandhathomako;


pli: Āsani phalasaññī ca,


pli: gaṇṭhipadumapupphiyo;


pli: Pañcuttarasatā gāthā,


pli: gaṇitā atthadassibhi.


title_pli: Therāpadāna Sobhitavagga

pli: Sobhitavagga


pli: Sobhitattheraapadāna


pli: “Padumuttaro nāma jino,


pli: lokajeṭṭho narāsabho;


pli: Mahato janakāyassa,


pli: deseti amataṁ padaṁ.


pli: Tassāhaṁ vacanaṁ sutvā,


pli: vācāsabhimudīritaṁ;


pli: Añjaliṁ paggahetvāna,


pli: ekaggo āsahaṁ tadā.


pli: ‘Yathā samuddo udadhīnamaggo,


pli: Nerū nagānaṁ pavaro siluccayo;


pli: Tatheva ye cittavasena vattare’,


pli: Na buddhañāṇassa kalaṁ upenti te.


pli: Dhammavidhiṁ ṭhapetvāna,


pli: buddho kāruṇiko isi;


pli: Bhikkhusaṅghe nisīditvā,


pli: imā gāthā abhāsatha.


pli: ‘Yo so ñāṇaṁ pakittesi,


pli: buddhamhi lokanāyake;


pli: Kappānaṁ satasahassaṁ,


pli: duggatiṁ na gamissati.


pli: Kilese jhāpayitvāna,


pli: ekaggo susamāhito;


pli: Sobhito nāma nāmena,


pli: hessati satthu sāvako’.


pli: Paññāse kappasahasse,


pli: sattevāsuṁ yasuggatā;


pli: Sattaratanasampannā,


pli: cakkavattī mahabbalā.


pli: Kilesā jhāpitā mayhaṁ,


pli: bhavā sabbe samūhatā;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā sobhito thero imā gāthāyo abhāsitthāti.


pli: Sobhitattherassāpadānaṁ paṭhamaṁ.


pli: Sobhitavagga


pli: Sudassanattheraapadāna


pli: “Vinatā nadiyā tīre,


pli: pilakkhu phalito ahu;


pli: Tāhaṁ rukkhaṁ gavesanto,


pli: addasaṁ lokanāyakaṁ.


pli: Ketakaṁ pupphitaṁ disvā,


pli: vaṇṭe chetvānahaṁ tadā;


pli: Buddhassa abhiropesiṁ,


pli: sikhino lokabandhuno.


pli: Yena ñāṇena pattosi,


pli: accutaṁ amataṁ padaṁ;


pli: Taṁ ñāṇaṁ abhipūjemi,


pli: buddhaseṭṭha mahāmuni.


pli: Ñāṇamhi pūjaṁ katvāna,


pli: pilakkhumaddasaṁ ahaṁ;


pli: Paṭiladdhomhi taṁ paññaṁ,


pli: ñāṇapūjāyidaṁ phalaṁ.


pli: Ekattiṁse ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: Ito terasakappamhi,


pli: dvādasāsuṁ phaluggatā;


pli: Sattaratanasampannā,


pli: cakkavattī mahapphalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sudassano thero imā gāthāyo abhāsitthāti.


pli: Sudassanattherassāpadānaṁ dutiyaṁ.


pli: Sobhitavagga


pli: 3 Candanapūjanakattheraapadāna


pli: “Candabhāgānadītīre,


pli: ahosiṁ kinnaro tadā;


pli: Pupphabhakkho cahaṁ āsiṁ,


pli: pupphānivasano tathā.


pli: Atthadassī tu bhagavā,


pli: lokajeṭṭho narāsabho;


pli: Vipinaggena niyyāsi,


pli: haṁsarājāva ambare.


pli: Namo te purisājañña,


pli: cittaṁ te suvisodhitaṁ;


pli: Pasannamukhavaṇṇosi,


pli: vippasannamukhindriyo.


pli: Orohitvāna ākāsā,


pli: bhūripañño sumedhaso;


pli: Saṅghāṭiṁ pattharitvāna,


pli: pallaṅkena upāvisi.


pli: Vilīnaṁ candanādāya,


pli: agamāsiṁ jinantikaṁ;


pli: Pasannacitto sumano,


pli: buddhassa abhiropayiṁ.


pli: Abhivādetvāna sambuddhaṁ,


pli: lokajeṭṭhaṁ narāsabhaṁ;


pli: Pāmojjaṁ janayitvāna,


pli: pakkāmiṁ uttarāmukho.


pli: Aṭṭhārase kappasate,


pli: candanaṁ yaṁ apūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Catuddase kappasate,


pli: ito āsiṁsu te tayo;


pli: Rohaṇī nāma nāmena,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā candanapūjanako thero imā gāthāyo abhāsitthāti.


pli: Aṭṭhamabhāṇavāraṁ.


pli: Sobhitavagga


pli: 4 Pupphacchadaniyattheraapadāna


pli: “Sunando nāma nāmena,


pli: brāhmaṇo mantapāragū;


pli: Ajjhāyako yācayogo,


pli: vājapeyyaṁ ayājayi.


pli: Padumuttaro lokavidū,


pli: aggo kāruṇiko isi;


pli: Janataṁ anukampanto,


pli: ambare caṅkamī tadā.


pli: Caṅkamitvāna sambuddho,


pli: sabbaññū lokanāyako;


pli: Mettāya aphari satte,


pli: appamāṇe nirūpadhi.


pli: Vaṇṭe chetvāna pupphāni,


pli: Sabbe sisse samānetvā,


pli: ākāse ukkhipāpayi.


pli: Yāvatā nagaraṁ āsi,


pli: pupphānaṁ chadanaṁ tadā;


pli: Buddhassa ānubhāvena,


pli: sattāhaṁ na vigacchatha.


pli: Teneva sukkamūlena,


pli: anubhotvāna sampadā;


pli: Sabbāsave pariññāya,


pli: tiṇṇo loke visattikaṁ.


pli: Ekārase kappasate,


pli: pañcatiṁsāsu khattiyā;


pli: Ambaraṁsasanāmā te,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pupphacchadaniyo thero imā gāthāyo abhāsitthāti.


pli: Sobhitavagga


pli: 5 Rahosaññakattheraapadāna


pli: “Himavantassāvidūre,


pli: vasabho nāma pabbato;


pli: Tasmiṁ pabbatapādamhi,


pli: assamo āsi māpito.


pli: Tīṇi sissasahassāni,


pli: vācesiṁ brāhmaṇo tadā;


pli: Saṁharitvāna te sisse,


pli: ekamantaṁ upāvisiṁ.


pli: Ekamantaṁ nisīditvā,


pli: brāhmaṇo mantapāragū;


pli: Buddhavedaṁ gavesanto,


pli: ñāṇe cittaṁ pasādayiṁ.


pli: Tattha cittaṁ pasādetvā,


pli: nisīdiṁ paṇṇasanthare;


pli: Pallaṅkaṁ ābhujitvāna,


pli: tattha kālaṅkato ahaṁ.


pli: Ekattiṁse ito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: ñāṇasaññāyidaṁ phalaṁ.


pli: Sattavīsatikappamhi,


pli: rājā siridharo ahu;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā rahosaññako thero imā gāthāyo abhāsitthāti.


pli: Rahosaññakattherassāpadānaṁ pañcamaṁ.


pli: Sobhitavagga


pli: Campakapupphiyattheraapadāna


pli: “Kaṇikāraṁva jotantaṁ,


pli: nisinnaṁ pabbatantare;


pli: Obhāsentaṁ disā sabbā,


pli: osadhiṁ viya tārakaṁ.


pli: Tayo māṇavakā āsuṁ,


pli: sake sippe susikkhitā;


pli: Khāribhāraṁ gahetvāna,


pli: anventi mama pacchato.


pli: Puṭake satta pupphāni,


pli: nikkhittāni tapassinā;


pli: Gahetvā tāni ñāṇamhi,


pli: vessabhussābhiropayiṁ.


pli: Ekattiṁse ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: ñāṇapūjāyidaṁ phalaṁ.


pli: Ekūnatiṁsakappamhi,


pli: vipulābhasanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā campakapupphiyo thero imā gāthāyo abhāsitthāti.


pli: Sobhitavagga


pli: Atthasandassakattheraapadāna


pli: “Visālamāḷe āsīno,


pli: addasaṁ lokanāyakaṁ;


pli: Khīṇāsavaṁ balappattaṁ,


pli: bhikkhusaṅghapurakkhataṁ.


pli: Satasahassā tevijjā,


pli: chaḷabhiññā mahiddhikā;


pli: Parivārenti sambuddhaṁ,


pli: ko disvā nappasīdati.


pli: Ñāṇe upanidhā yassa,


pli: na vijjati sadevake;


pli: Anantañāṇaṁ sambuddhaṁ,


pli: Dhammakāyañca dīpentaṁ,


pli: kevalaṁ ratanākaraṁ;


pli: Vikappetuṁ na sakkonti,


pli: Imāhi tīhi gāthāhi,


pli: nāradovhayavacchalo;


pli: Padumuttaraṁ thavitvāna,


pli: sambuddhaṁ aparājitaṁ.


pli: Tena cittappasādena,


pli: buddhasanthavanena ca;


pli: Kappānaṁ satasahassaṁ,


pli: duggatiṁ nupapajjahaṁ.


pli: Ito tiṁsakappasate,


pli: sumitto nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā atthasandassako thero imā gāthāyo abhāsitthāti.


pli: Therāpadāna


pli: Sīhāsaniyavagga


pli: Ekatthambhikattheraapadāna


pli: “Siddhatthassa bhagavato,


pli: mahāpūgagaṇo ahu;


pli: Saraṇaṁ gatā ca te buddhaṁ,


pli: saddahanti tathāgataṁ.


pli: Sabbe saṅgamma mantetvā,


pli: māḷaṁ kubbanti satthuno;


pli: Ekatthambhaṁ alabhantā,


pli: vicinanti brahāvane.


pli: Tehaṁ araññe disvāna,


pli: upagamma gaṇaṁ tadā;


pli: Añjaliṁ paggahetvāna,


pli: paripucchiṁ gaṇaṁ ahaṁ.


pli: Te me puṭṭhā viyākaṁsu,


pli: sīlavanto upāsakā;


pli: Māḷaṁ mayaṁ kattukāmā,


pli: ekatthambho na labbhati.


pli: Ekatthambhaṁ mamaṁ detha,


pli: ahaṁ dassāmi satthuno;


pli: Āharissāmahaṁ thambhaṁ,


pli: appossukkā bhavantu te.


pli: Te me thambhaṁ pavecchiṁsu,


pli: pasannā tuṭṭhamānasā;


pli: Tato paṭinivattitvā,


pli: agamaṁsu sakaṁ gharaṁ.


pli: Aciraṁ gate pūgagaṇe,


pli: thambhaṁ ahāsahaṁ tadā;


pli: Haṭṭho haṭṭhena cittena,


pli: paṭhamaṁ ussapesahaṁ.


pli: Tena cittappasādena,


pli: Vimānaṁ upapajjahaṁ;


pli: Ubbiddhaṁ bhavanaṁ mayhaṁ,


pli: Sattabhūmaṁ samuggataṁ.


pli: Vajjamānāsu bherīsu,


pli: paricāremahaṁ sadā;


pli: Pañcapaññāsakappamhi,


pli: rājā āsiṁ yasodharo.


pli: Tatthāpi bhavanaṁ mayhaṁ,


pli: sattabhūmaṁ samuggataṁ;


pli: Kūṭāgāravarūpetaṁ,


pli: ekatthambhaṁ manoramaṁ.


pli: Ekavīsatikappamhi,


pli: udeno nāma khattiyo;


pli: Tatrāpi bhavanaṁ mayhaṁ,


pli: sattabhūmaṁ samuggataṁ.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Anubhomi sukhaṁ sabbaṁ,


pli: ekatthambhassidaṁ phalaṁ.


pli: Catunnavutito kappe,


pli: yaṁ thambhamadadaṁ tadā;


pli: Duggatiṁ nābhijānāmi,


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā ekatthambhiko thero imā gāthāyo abhāsitthāti.


pli: Ekatthambhikattherassāpadānaṁ dutiyaṁ.


pli: Sobhitavagga


pli: 8 Ekapasādaniyattheraapadāna


pli: “Nārado iti me nāmaṁ,


pli: kesavo iti maṁ vidū;


pli: Kusalākusalaṁ esaṁ,


pli: agamaṁ buddhasantikaṁ.


pli: Mettacitto kāruṇiko,


pli: atthadassī mahāmuni;


pli: Assāsayanto satte so,


pli: dhammaṁ deseti cakkhumā.


pli: Sakaṁ cittaṁ pasādetvā,


pli: sire katvāna añjaliṁ;


pli: Satthāraṁ abhivādetvā,


pli: pakkāmiṁ pācināmukho.


pli: Sattarase kappasate,


pli: rājā āsi mahīpati;


pli: Amittatāpano nāma,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekapasādaniyo thero imā gāthāyo abhāsitthāti.


pli: Ekapasādaniyattherassāpadānaṁ aṭṭhamaṁ.


pli: Sobhitavagga


pli: 9 Sālapupphadāyakattheraapadāna


pli: “Migarājā tadā āsiṁ,


pli: abhijāto sukesarī;


pli: Giriduggaṁ gavesanto,


pli: addasaṁ lokanāyakaṁ.


pli: Ayaṁ nu kho mahāvīro,


pli: nibbāpeti mahājanaṁ;


pli: Yannūnāhaṁ upāseyyaṁ,


pli: devadevaṁ narāsabhaṁ.


pli: Sākhaṁ sālassa bhañjitvā,


pli: sakosaṁ pupphamāhariṁ;


pli: Upagantvāna sambuddhaṁ,


pli: adāsiṁ pupphamuttamaṁ.


pli: Ekanavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: pupphadānassidaṁ phalaṁ.


pli: Ito ca navame kappe,


pli: virocanasanāmakā;


pli: Tayo āsiṁsu rājāno,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sālapupphadāyako thero imā gāthāyo abhāsitthāti.


pli: Sobhitavagga


pli: 10 Piyālaphaladāyakattheraapadāna


pli: “Pārāvato tadā āsiṁ,


pli: paraṁ anuparodhako;


pli: Pabbhāre seyyaṁ kappemi,


pli: avidūre sikhisatthuno.


pli: Sāyaṁ pātañca passāmi,


pli: buddhaṁ lokagganāyakaṁ;


pli: Deyyadhammo ca me natthi,


pli: dvipadindassa tādino.


pli: Piyālaphalamādāya,


pli: agamaṁ buddhasantikaṁ;


pli: Paṭiggahesi bhagavā,


pli: lokajeṭṭho narāsabho.


pli: Tato paraṁ upādāya,


pli: paricāriṁ vināyakaṁ;


pli: Tena cittappasādena,


pli: tattha kālaṅkato ahaṁ.


pli: Ekattiṁse ito kappe,


pli: yaṁ phalaṁ adadiṁ ahaṁ;


pli: Duggatiṁ nābhijānāmi,


pli: phaladānassidaṁ phalaṁ.


pli: Ito pannarase kappe,


pli: tayo āsuṁ piyālino;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā piyālaphaladāyako thero imā gāthāyo abhāsitthāti.


pli: Sobhitavaggo cuddasamo.


pli: Sobhitasudassano ca,


pli: candano pupphachadano;


pli: Raho campakapupphī ca,


pli: atthasandassakena ca.


pli: Ekapasādī sāladado,


pli: dasamo phaladāyako;


pli: Gāthāyo sattati dve ca,


pli: gaṇitāyo vibhāvibhi.


title_pli: Therāpadāna Chattavagga

pli: 1 Atichattiyattheraapadāna


pli: “Parinibbute bhagavati,


pli: atthadassīnaruttame;


pli: Chattātichattaṁ kāretvā,


pli: thūpamhi abhiropayiṁ.


pli: Kālena kālamāgantvā,


pli: namassiṁ lokanāyakaṁ;


pli: Pupphacchadanaṁ katvāna,


pli: chattamhi abhiropayiṁ.


pli: Sattarase kappasate,


pli: devarajjamakārayiṁ;


pli: Manussattaṁ na gacchāmi,


pli: thūpapūjāyidaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā atichattiyo thero imā gāthāyo abhāsitthāti.


pli: Atichattiyattherassāpadānaṁ paṭhamaṁ.


pli: Thambhāropakattheraapadāna


pli: “Nibbute lokanāthamhi,


pli: dhammadassīnarāsabhe;


pli: Āropesiṁ dhajatthambhaṁ,


pli: buddhaseṭṭhassa cetiye.


pli: Nisseṇiṁ māpayitvāna,


pli: thūpaseṭṭhaṁ samāruhiṁ;


pli: Jātipupphaṁ gahetvāna,


pli: thūpamhi abhiropayiṁ.


pli: Aho buddhā aho dhammā,


pli: aho no satthu sampadā;


pli: Duggatiṁ nābhijānāmi,


pli: thūpapūjāyidaṁ phalaṁ.


pli: Catunnavutito kappe,


pli: thūpasīkhasanāmakā;


pli: Soḷasāsiṁsu rājāno,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā thambhāropako thero imā gāthāyo abhāsitthāti.


pli: Thambhāropakattherassāpadānaṁ dutiyaṁ.


pli: Vedikārakattheraapadāna


pli: “Nibbute lokanāthamhi,


pli: piyadassīnaruttame;


pli: Pasannacitto sumano,


pli: muttāvedimakāsahaṁ.


pli: Maṇīhi parivāretvā,


pli: akāsiṁ vedimuttamaṁ;


pli: Vedikāya mahaṁ katvā,


pli: tattha kālaṅkato ahaṁ.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Maṇī dhārenti ākāse,


pli: puññakammassidaṁ phalaṁ.


pli: Soḷaseto kappasate,


pli: maṇippabhāsanāmakā;


pli: Chattiṁsāsiṁsu rājāno,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā vedikārako thero imā gāthāyo abhāsitthāti.


pli: Vedikārakattherassāpadānaṁ tatiyaṁ.


pli: Saparivāriyattheraapadāna


pli: “Padumuttaro nāma jino,


pli: lokajeṭṭho narāsabho;


pli: Jalitvā aggikkhandhova,


pli: sambuddho parinibbuto.


pli: Nibbute ca mahāvīre,


pli: thūpo vitthāriko ahu;


pli: Dūratova upaṭṭhenti,


pli: dhātugehavaruttame.


pli: Pasannacitto sumano,


pli: akaṁ candanavedikaṁ;


pli: Dissati thūpakhandho ca,


pli: thūpānucchaviko tadā.


pli: Bhave nibbattamānamhi,


pli: devatte atha mānuse;


pli: Omattaṁ me na passāmi,


pli: pubbakammassidaṁ phalaṁ.


pli: Pañcadasakappasate,


pli: ito aṭṭha janā ahuṁ;


pli: Sabbe samattanāmā te,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā saparivāriyo thero imā gāthāyo abhāsitthāti.


pli: Saparivāriyattherassāpadānaṁ catutthaṁ.


pli: 5 Umāpupphiyattheraapadāna


pli: “Nibbute lokamahite,


pli: āhutīnaṁ paṭiggahe;


pli: Siddhatthamhi bhagavati,


pli: mahāthūpamaho ahu.


pli: Mahe pavattamānamhi,


pli: siddhatthassa mahesino;


pli: Umāpupphaṁ gahetvāna,


pli: thūpamhi abhiropayiṁ.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: thūpapūjāyidaṁ phalaṁ.


pli: Ito ca navame kappe,


pli: somadevasanāmakā;


pli: Pañcāsītisu rājāno,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā umāpupphiyo thero imā gāthāyo abhāsitthāti.


pli: Umāpupphiyattherassāpadānaṁ pañcamaṁ.


pli: 6 Anulepadāyakattheraapadāna


pli: “Anomadassīmunino,


pli: bodhivedimakāsahaṁ;


pli: Sudhāya piṇḍaṁ datvāna,


pli: pāṇikammaṁ akāsahaṁ.


pli: Disvā taṁ sukataṁ kammaṁ,


pli: anomadassī naruttamo;


pli: Bhikkhusaṅghe ṭhito satthā,


pli: imaṁ gāthaṁ abhāsatha.


pli: ‘Iminā sudhakammena,


pli: cetanāpaṇidhīhi ca;


pli: Sampattiṁ anubhotvāna,


pli: dukkhassantaṁ karissati’.


pli: Pasannamukhavaṇṇomhi,


pli: ekaggo susamāhito;


pli: Dhāremi antimaṁ dehaṁ,


pli: sammāsambuddhasāsane.


pli: Ito kappasate āsiṁ,


pli: paripuṇṇe anūnake;


pli: Rājā sabbaghano nāma,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā anulepadāyako thero imā gāthāyo abhāsitthāti.


pli: Anulepadāyakattherassāpadānaṁ chaṭṭhaṁ.


pli: Maggadāyakattheraapadāna


pli: “Uttaritvāna nadikaṁ,


pli: vanaṁ gacchati cakkhumā;


pli: Tamaddasāsiṁ sambuddhaṁ,


pli: siddhatthaṁ varalakkhaṇaṁ.


pli: Kudāla piṭakamādāya,


pli: samaṁ katvāna taṁ pathaṁ;


pli: Satthāraṁ abhivādetvā,


pli: sakaṁ cittaṁ pasādayiṁ.


pli: Catunnavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: maggadānassidaṁ phalaṁ.


pli: Sattapaññāsakappamhi,


pli: eko āsiṁ janādhipo;


pli: Nāmena suppabuddhoti,


pli: nāyako so narissaro.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā maggadāyako thero imā gāthāyo abhāsitthāti.


pli: Maggadāyakattherassāpadānaṁ sattamaṁ.


pli: Therāpadāna


pli: Sīhāsaniyavagga


pli: Nandattheraapadāna


pli: “Padumuttarassa bhagavato,


pli: Lokajeṭṭhassa tādino;


pli: Vatthaṁ khomaṁ mayā dinnaṁ,


pli: Sayambhussa mahesino.


pli: Taṁ me buddho viyākāsi,


pli: jalajuttaranāmako;


pli: ‘Iminā vatthadānena,


pli: hemavaṇṇo bhavissasi.


pli: Dve sampattī anubhotvā,


pli: kusalamūlehi codito;


pli: Gotamassa bhagavato,


pli: kaniṭṭho tvaṁ bhavissasi.


pli: Rāgaratto sukhasīlo,


pli: kāmesu gedhamāyuto;


pli: Buddhena codito santo,


pli: tadā tvaṁ pabbajissasi.


pli: Pabbajitvāna tvaṁ tattha,


pli: kusalamūlena codito;


pli: Sabbāsave pariññāya,


pli: nibbāyissasināsavo’.


pli: Satta kappasahassamhi,


pli: caturo ceḷanāmakā;


pli: Saṭṭhi kappasahassamhi,


pli: upacelā catujjanā.


pli: Pañca kappasahassamhi,


pli: ceḷāva caturo janā;


pli: Sattaratanasampannā,


pli: catudīpamhi issarā.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā nando thero imā gāthāyo abhāsitthāti.


pli: Nandattherassāpadānaṁ tatiyaṁ.


pli: Phalakadāyakattheraapadāna


pli: “Yānakāro pure āsiṁ,


pli: dārukamme susikkhito;


pli: Candanaṁ phalakaṁ katvā,


pli: adāsiṁ lokabandhuno.


pli: Pabhāsati idaṁ byamhaṁ,


pli: suvaṇṇassa sunimmitaṁ;


pli: Hatthiyānaṁ assayānaṁ,


pli: dibbayānaṁ upaṭṭhitaṁ.


pli: Pāsādā sivikā ceva,


pli: Nibbattanti yadicchakaṁ;


pli: Akkhobhaṁ ratanaṁ mayhaṁ,


pli: Phalakassa idaṁ phalaṁ.


pli: Ekanavutito kappe,


pli: phalakaṁ yamahaṁ dadiṁ;


pli: Duggatiṁ nābhijānāmi,


pli: phalakassa idaṁ phalaṁ.


pli: Sattapaññāsakappamhi,


pli: caturo nimmitāvhayā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā phalakadāyako thero imā gāthāyo abhāsitthāti.


pli: Phalakadāyakattherassāpadānaṁ aṭṭhamaṁ.


pli: Vaṭaṁsakiyattheraapadāna


pli: “Sumedho nāma nāmena,


pli: sayambhū aparājito;


pli: Vivekamanubrūhanto,


pli: ajjhogāhi mahāvanaṁ.


pli: Saḷalaṁ pupphitaṁ disvā,


pli: ganthitvāna vaṭaṁsakaṁ;


pli: Buddhassa abhiropesiṁ,


pli: sammukhā lokanāyakaṁ.


pli: Tiṁsakappasahassamhi,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ūnavīse kappasate,


pli: soḷasāsuṁ sunimmitā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā vaṭaṁsakiyo thero imā gāthāyo abhāsitthāti.


pli: Vaṭaṁsakiyattherassāpadānaṁ navamaṁ.


pli: Pallaṅkadāyakattheraapadāna


pli: “Sumedhassa bhagavato,


pli: lokajeṭṭhassa tādino;


pli: Pallaṅko hi mayā dinno,


pli: sauttarasapacchado.


pli: Sattaratanasampanno,


pli: pallaṅko āsi so tadā;


pli: Mama saṅkappamaññāya,


pli: nibbattati sadā mama.


pli: Tiṁsakappasahassamhi,


pli: pallaṅkamadadiṁ tadā;


pli: Duggatiṁ nābhijānāmi,


pli: pallaṅkassa idaṁ phalaṁ.


pli: Vīsakappasahassamhi,


pli: suvaṇṇābhā tayo janā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pallaṅkadāyako thero imā gāthāyo abhāsitthāti.


pli: Pallaṅkadāyakattherassāpadānaṁ dasamaṁ.


pli: Chattavaggo pannarasamo.


pli: Chattaṁ thambho ca vedi ca,


pli: parivārumapupphiyo;


pli: Anulepo ca maggo ca,


pli: phalako ca vaṭaṁsako;


pli: Pallaṅkadāyī ca gāthāyo,


pli: chappaññāsa pakittitāti.


title_pli: Therāpadāna Bandhujīvakavagga

pli: Therāpadāna


pli: Bandhujīvakavagga


pli: Bandhujīvakattheraapadāna


pli: “Candaṁva vimalaṁ suddhaṁ,


pli: vippasannamanāvilaṁ;


pli: Nandībhavaparikkhīṇaṁ,


pli: tiṇṇaṁ loke visattikaṁ.


pli: Nibbāpayantaṁ janataṁ,


pli: Tiṇṇaṁ tārayataṁ varaṁ;


pli: Muniṁ vanamhi jhāyantaṁ,


pli: Ekaggaṁ susamāhitaṁ.


pli: Bandhujīvakapupphāni,


pli: lagetvā suttakenahaṁ;


pli: Buddhassa abhiropayiṁ,


pli: sikhino lokabandhuno.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito sattamake kappe,


pli: manujindo mahāyaso;


pli: Samantacakkhu nāmāsi,


pli: cakkavattī mahabbalo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā bandhujīvako thero imā gāthāyo abhāsitthāti.


pli: Bandhujīvakattherassāpadānaṁ paṭhamaṁ.


pli: Therāpadāna


pli: Bandhujīvakavagga


pli: Tambapupphiyattheraapadāna


pli: “Parakammāyane yutto,


pli: aparādhaṁ akāsahaṁ;


pli: Vanantaṁ abhidhāvissaṁ,


pli: bhayaverasamappito.


pli: Pupphitaṁ pādapaṁ disvā,


pli: piṇḍibandhaṁ sunimmitaṁ;


pli: Tambapupphaṁ gahetvāna,


pli: bodhiyaṁ okiriṁ ahaṁ.


pli: Sammajjitvāna taṁ bodhiṁ,


pli: pāṭaliṁ pādaputtamaṁ;


pli: Pallaṅkaṁ ābhujitvāna,


pli: bodhimūle upāvisiṁ.


pli: Gatamaggaṁ gavesantā,


pli: āgacchuṁ mama santikaṁ;


pli: Te ca disvānahaṁ tattha,


pli: āvajjiṁ bodhimuttamaṁ.


pli: Vanditvāna ahaṁ bodhiṁ,


pli: vippasannena cetasā;


pli: Anekatāle papatiṁ,


pli: giridugge bhayānake.


pli: Ekanavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: bodhipūjāyidaṁ phalaṁ.


pli: Ito ca tatiye kappe,


pli: rājā susaññato ahaṁ;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tambapupphiyo thero imā gāthāyo abhāsitthāti.


pli: Tambapupphiyattherassāpadānaṁ dutiyaṁ.


pli: Therāpadāna


pli: Bandhujīvakavagga


pli: Vīthisammajjakattheraapadāna


pli: “Udentaṁ sataraṁsiṁva,


pli: pītaraṁsiṁva bhāṇumaṁ;


pli: Pannarase yathā candaṁ,


pli: niyyantaṁ lokanāyakaṁ.


pli: Aṭṭhasaṭṭhisahassāni,


pli: sabbe khīṇāsavā ahuṁ;


pli: Parivāriṁsu sambuddhaṁ,


pli: dvipadindaṁ narāsabhaṁ.


pli: Sammajjitvāna taṁ vīthiṁ,


pli: niyyante lokanāyake;


pli: Ussāpesiṁ dhajaṁ tattha,


pli: vippasannena cetasā.


pli: Ekanavutito kappe,


pli: yaṁ dhajaṁ abhiropayiṁ;


pli: Duggatiṁ nābhijānāmi,


pli: dhajadānassidaṁ phalaṁ.


pli: Ito catutthake kappe,


pli: rājāhosiṁ mahabbalo;


pli: Sabbākārena sampanno,


pli: sudhajo iti vissuto.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā vīthisammajjako thero imā gāthāyo abhāsitthāti.


pli: Therāpadāna


pli: Bandhujīvakavagga


pli: 4 Kakkārupupphapūjakattheraapadāna


pli: “Devaputto ahaṁ santo,


pli: pūjayiṁ sikhināyakaṁ;


pli: Kakkārupupphaṁ paggayha,


pli: buddhassa abhiropayiṁ.


pli: Ekattiṁse ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito ca navame kappe,


pli: rājā sattuttamo ahuṁ;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kakkārupupphapūjako thero imā gāthāyo abhāsitthāti.


pli: Therāpadāna


pli: Bandhujīvakavagga


pli: 5 Mandāravapupphapūjakattheraapadāna


pli: “Devaputto ahaṁ santo,


pli: pūjayiṁ sikhināyakaṁ;


pli: Mandāravena pupphena,


pli: buddhassa abhiropayiṁ.


pli: Sattāhaṁ chadanaṁ āsi,


pli: dibbaṁ mālaṁ tathāgate;


pli: Sabbe janā samāgantvā,


pli: namassiṁsu tathāgataṁ.


pli: Ekattiṁse ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito ca dasame kappe,


pli: rājāhosiṁ jutindharo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā mandāravapupphapūjako thero imā gāthāyo abhāsitthāti.


pli: Therāpadāna


pli: Bandhujīvakavagga


pli: Kadambapupphiyattheraapadāna


pli: “Himavantassāvidūre,


pli: kukkuṭo nāma pabbato;


pli: Tamhi pabbatapādamhi,


pli: satta buddhā vasanti te.


pli: Kadambaṁ pupphitaṁ disvā,


pli: dīparājaṁva uggataṁ;


pli: Ubho hatthehi paggayha,


pli: satta buddhe samokiriṁ.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Dvenavute ito kappe,


pli: sattāsuṁ pupphanāmakā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kadambapupphiyo thero imā gāthāyo abhāsitthāti.


pli: Therāpadāna


pli: Bandhujīvakavagga


pli: Tiṇasūlakattheraapadāna


pli: “Himavantassāvidūre,


pli: bhūtagaṇo nāma pabbato;


pli: Vasateko jino tattha,


pli: sayambhū lokanissaṭo.


pli: Tiṇasūlaṁ gahetvāna,


pli: buddhassa abhiropayiṁ;


pli: Ekūnasatasahassaṁ,


pli: kappaṁ na vinipātiko.


pli: Ito ekādase kappe,


pli: ekosiṁ dharaṇīruho;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tiṇasūlako thero imā gāthāyo abhāsitthāti.


pli: Tiṇasūlakattherassāpadānaṁ sattamaṁ.


pli: Therāpadāna


pli: Sīhāsaniyavagga


pli: 4 Cūḷapanthakattheraapadāna


pli: “Padumuttaro nāma jino,


pli: āhutīnaṁ paṭiggaho;


pli: Gaṇamhā vūpakaṭṭho so,


pli: himavante vasī tadā.


pli: Ahampi himavantamhi,


pli: vasāmi assame tadā;


pli: Acirāgataṁ mahāvīraṁ,


pli: upesiṁ lokanāyakaṁ.


pli: Pupphacchattaṁ gahetvāna,


pli: upagacchiṁ narāsabhaṁ;


pli: Samādhiṁ samāpajjantaṁ,


pli: antarāyamakāsahaṁ.


pli: Ubho hatthehi paggayha,


pli: pupphacchattaṁ adāsahaṁ;


pli: Paṭiggahesi bhagavā,


pli: padumuttaro mahāmuni.


pli: Sabbe devā attamanā,


pli: himavantaṁ upenti te;


pli: Sādhukāraṁ pavattesuṁ,


pli: anumodissati cakkhumā.


pli: Idaṁ vatvāna te devā,


pli: upagacchuṁ naruttamaṁ;


pli: Ākāse dhārayantassa,


pli: padumacchattamuttamaṁ.


pli: Satapattachattaṁ paggayha,


pli: adāsi tāpaso mama;


pli: ‘Tamahaṁ kittayissāmi,


pli: suṇātha mama bhāsato.


pli: Pañcavīsatikappāni,


pli: devarajjaṁ karissati;


pli: Catuttiṁsatikkhattuñca,


pli: cakkavattī bhavissati.


pli: Yaṁ yaṁ yoniṁ saṁsarati,


pli: devattaṁ atha mānusaṁ;


pli: Abbhokāse patiṭṭhantaṁ,


pli: padumaṁ dhārayissati.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Pakāsite pāvacane,


pli: manussattaṁ labhissati;


pli: Manomayamhi kāyamhi,


pli: uttamo so bhavissati.


pli: Dve bhātaro bhavissanti,


pli: ubhopi panthakavhayā;


pli: Anubhotvā uttamatthaṁ,


pli: jotayissanti sāsanaṁ’.


pli: Sohaṁ aṭṭhārasavasso,


pli: pabbajiṁ anagāriyaṁ;


pli: Visesāhaṁ na vindāmi,


pli: sakyaputtassa sāsane.


pli: Dandhā mayhaṁ gatī āsi,


pli: paribhūto pure ahuṁ;


pli: Bhātā ca maṁ paṇāmesi,


pli: gaccha dāni sakaṁ gharaṁ.


pli: Sohaṁ paṇāmito santo,


pli: saṅghārāmassa koṭṭhake;


pli: Dummano tattha aṭṭhāsiṁ,


pli: sāmaññasmiṁ apekkhavā.


pli: Bhagavā tattha āgacchi,


pli: sīsaṁ mayhaṁ parāmasi;


pli: Bāhāya maṁ gahetvāna,


pli: saṅghārāmaṁ pavesayi.


pli: Anukampāya me satthā,


pli: adāsi pādapuñchaniṁ;


pli: Evaṁ suddhaṁ adhiṭṭhehi,


pli: ekamantamadhiṭṭhahaṁ.


pli: Hatthehi tamahaṁ gayha,


pli: sariṁ kokanadaṁ ahaṁ;


pli: Tattha cittaṁ vimucci me,


pli: arahattaṁ apāpuṇiṁ.


pli: Manomayesu kāyesu,


pli: sabbattha pāramiṁ gato;


pli: Sabbāsave pariññāya,


pli: viharāmi anāsavo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā cūḷapanthako thero imā gāthāyo abhāsitthāti.


pli: Cūḷapanthakattherassāpadānaṁ catutthaṁ.


pli: Therāpadāna


pli: Bandhujīvakavagga


pli: Nāgapupphiyattheraapadāna


pli: “Suvaccho nāma nāmena,


pli: brāhmaṇo mantapāragū;


pli: Purakkhato sasissehi,


pli: vasate pabbatantare.


pli: Padumuttaro nāma jino,


pli: āhutīnaṁ paṭiggaho;


pli: Mamuddharitukāmo so,


pli: āgacchi mama santikaṁ.


pli: Vehāsamhi caṅkamati,


pli: dhūpāyati jalate tathā;


pli: Hāsaṁ mamaṁ viditvāna,


pli: pakkāmi pācināmukho.


pli: Tañca acchariyaṁ disvā,


pli: abbhutaṁ lomahaṁsanaṁ;


pli: Nāgapupphaṁ gahetvāna,


pli: gatamaggamhi okiriṁ.


pli: Satasahassito kappe,


pli: yaṁ pupphaṁ okiriṁ ahaṁ;


pli: Tena cittappasādena,


pli: duggatiṁ nupapajjahaṁ.


pli: Ekattiṁse kappasate,


pli: rājā āsi mahāraho;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā nāgapupphiyo thero imā gāthāyo abhāsitthāti.


pli: Nāgapupphiyattherassāpadānaṁ aṭṭhamaṁ.


pli: Therāpadāna


pli: Bandhujīvakavagga


pli: Punnāgapupphiyattheraapadāna


pli: “Kānanaṁ vanamogayha,


pli: vasāmi luddako ahaṁ;


pli: Punnāgaṁ pupphitaṁ disvā,


pli: buddhaseṭṭhaṁ anussariṁ.


pli: Taṁ pupphaṁ ocinitvāna,


pli: sugandhaṁ gandhitaṁ subhaṁ;


pli: Thūpaṁ karitvā puline,


pli: buddhassa abhiropayiṁ.


pli: Dvenavute ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ekamhi navute kappe,


pli: eko āsiṁ tamonudo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā punnāgapupphiyo thero imā gāthāyo abhāsitthāti.


pli: Therāpadāna


pli: Bandhujīvakavagga


pli: Kumudadāyakattheraapadāna


pli: “Himavantassāvidūre,


pli: mahājātassaro ahu;


pli: Padumuppalasañchanno,


pli: puṇḍarīkasamotthaṭo.


pli: Kukuttho nāma nāmena,


pli: tatthāsiṁ sakuṇo tadā;


pli: Sīlavā buddhisampanno,


pli: puññāpuññesu kovido.


pli: Padumuttaro lokavidū,


pli: āhutīnaṁ paṭiggaho;


pli: Jātassarassāvidūre,


pli: sañcarittha mahāmuni.


pli: Jalajaṁ kumudaṁ chetvā,


pli: upanesiṁ mahesino;


pli: Mama saṅkappamaññāya,


pli: paṭiggahi mahāmuni.


pli: Tañca dānaṁ daditvāna,


pli: sukkamūlena codito;


pli: Kappānaṁ satasahassaṁ,


pli: duggatiṁ nupapajjahaṁ.


pli: Soḷaseto kappasate,


pli: āsuṁ varuṇanāmakā;


pli: Aṭṭha ete janādhipā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kumudadāyako thero imā gāthāyo abhāsitthāti.


pli: Kumudadāyakattherassāpadānaṁ dasamaṁ.


pli: Bandhujīvakavaggo soḷasamo.


pli: Tassuddānaṁ


pli: Bandhujīvo tambapupphī,


pli: vīthikakkārupupphiyo;


pli: Mandāravo kadambī ca,


pli: sūlako nāgapupphiyo;


pli: Punnāgo komudī gāthā,


pli: chappaññāsa pakittitāti.


title_pli: Therāpadāna Supāricariyavagga

pli: Therāpadāna


pli: Supāricariyavagga


pli: Supāricariyattheraapadāna


pli: “Padumo nāma nāmena,


pli: dvipadindo narāsabho;


pli: Pavanā abhinikkhamma,


pli: dhammaṁ deseti cakkhumā.


pli: Yakkhānaṁ samayo āsi,


pli: avidūre mahesino;


pli: Yena kiccena sampattā,


pli: ajjhāpekkhiṁsu tāvade.


pli: Buddhassa giramaññāya,


pli: amatassa ca desanaṁ;


pli: Pasannacitto sumano,


pli: apphoṭetvā upaṭṭhahiṁ.


pli: Suciṇṇassa phalaṁ passa,


pli: upaṭṭhānassa satthuno;


pli: Tiṁsakappasahassesu,


pli: duggatiṁ nupapajjahaṁ.


pli: Ūnatiṁse kappasate,


pli: samalaṅkatanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā supāricariyo thero imā gāthāyo abhāsitthāti.


pli: Supāricariyattherassāpadānaṁ paṭhamaṁ.


pli: Therāpadāna


pli: Supāricariyavagga


pli: Kaṇaverapupphiyattheraapadāna


pli: “Siddhattho nāma bhagavā,


pli: lokajeṭṭho narāsabho;


pli: Purakkhato sāvakehi,


pli: nagaraṁ paṭipajjatha.


pli: Rañño antepure āsiṁ,


pli: gopako abhisammato;


pli: Pāsāde upaviṭṭhohaṁ,


pli: addasaṁ lokanāyakaṁ.


pli: Kaṇaveraṁ gahetvāna,


pli: bhikkhusaṅghe samokiriṁ;


pli: Buddhassa visuṁ katvāna,


pli: tato bhiyyo samokiriṁ.


pli: Catunnavutito kappe,


pli: Yaṁ pupphamabhipūjayiṁ;


pli: Duggatiṁ nābhijānāmi,


pli: Buddhapūjāyidaṁ phalaṁ.


pli: Sattāsītimhito kappe,


pli: caturāsuṁ mahiddhikā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kaṇaverapupphiyo thero imā gāthāyo abhāsitthāti.


pli: Therāpadāna


pli: Supāricariyavagga


pli: Khajjakadāyakattheraapadāna


pli: “Tissassa kho bhagavato,


pli: pubbe phalamadāsahaṁ;


pli: Nāḷikerañca pādāsiṁ,


pli: khajjakaṁ abhisammataṁ.


pli: Buddhassa tamahaṁ datvā,


pli: Tissassa tu mahesino;


pli: Modāmahaṁ kāmakāmī,


pli: Upapajjiṁ yamicchakaṁ.


pli: Dvenavute ito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Ito terasakappamhi,


pli: rājā indasamo ahu;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā khajjakadāyako thero imā gāthāyo abhāsitthāti.


pli: Khajjakadāyakattherassāpadānaṁ tatiyaṁ.


pli: Therāpadāna


pli: Supāricariyavagga


pli: Desapūjakattheraapadāna


pli: “Atthadassī tu bhagavā,


pli: lokajeṭṭho narāsabho;


pli: Abbhuggantvāna vehāsaṁ,


pli: gacchate anilañjase.


pli: Yamhi dese ṭhito satthā,


pli: abbhuggacchi mahāmuni;


pli: Tāhaṁ desaṁ apūjesiṁ,


pli: pasanno sehi pāṇibhi.


pli: Aṭṭhārase kappasate,


pli: addasaṁ yaṁ mahāmuniṁ;


pli: Duggatiṁ nābhijānāmi,


pli: desapūjāyidaṁ phalaṁ.


pli: Ekādase kappasate,


pli: gosujātasanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā desapūjako thero imā gāthāyo abhāsitthāti.


pli: Desapūjakattherassāpadānaṁ catutthaṁ.


pli: Therāpadāna


pli: Supāricariyavagga


pli: 5 Kaṇikārachattiyattheraapadāna


pli: “Vessabhū nāma sambuddho,


pli: lokajeṭṭho narāsabho;


pli: Divāvihārāya muni,


pli: ogāhayi mahāvanaṁ.


pli: Kaṇikāraṁ ocinitvā,


pli: chattaṁ katvānahaṁ tadā;


pli: Pupphacchadanaṁ katvāna,


pli: buddhassa abhiropayiṁ.


pli: Ekattiṁse ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito vīsatikappamhi,


pli: soṇṇābhā aṭṭha khattiyā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kaṇikārachattiyo thero imā gāthāyo abhāsitthāti.


pli: Therāpadāna


pli: Supāricariyavagga


pli: Sappidāyakattheraapadāna


pli: “Phusso nāmāsi bhagavā,


pli: āhutīnaṁ paṭiggaho;


pli: Gacchate vīthiyaṁ vīro,


pli: nibbāpento mahājanaṁ.


pli: Anupubbena bhagavā,


pli: āgacchi mama santikaṁ;


pli: Tato taṁ pattaṁ paggayha,


pli: sappitelamadāsahaṁ.


pli: Dvenavute ito kappe,


pli: yaṁ sappimadadiṁ tadā;


pli: Duggatiṁ nābhijānāmi,


pli: sappidānassidaṁ phalaṁ.


pli: Chappaññāse ito kappe,


pli: eko āsi samodako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sappidāyako thero imā gāthāyo abhāsitthāti.


pli: Sappidāyakattherassāpadānaṁ chaṭṭhaṁ.


pli: Therāpadāna


pli: Supāricariyavagga


pli: 7 Yūthikapupphiyattheraapadāna


pli: “Candabhāgānadītīre,


pli: anusotaṁ vajāmahaṁ;


pli: Sayambhuṁ addasaṁ tattha,


pli: sālarājaṁva phullitaṁ.


pli: Pupphaṁ yūthikamādāya,


pli: upagacchiṁ mahāmuniṁ;


pli: Pasannacitto sumano,


pli: buddhassa abhiropayiṁ.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Sattasaṭṭhimhito kappe,


pli: eko sāmuddharo ahuṁ;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā yūthikapupphiyo thero imā gāthāyo abhāsitthāti.


pli: Therāpadāna


pli: Sīhāsaniyavagga


pli: 5 Pilindavacchattheraapadāna


pli: “Nibbute lokanāthamhi,


pli: sumedhe aggapuggale;


pli: Pasannacitto sumano,


pli: thūpapūjaṁ akāsahaṁ.


pli: Ye ca khīṇāsavā tattha,


pli: chaḷabhiññā mahiddhikā;


pli: Tehaṁ tattha samānetvā,


pli: saṅghabhattaṁ akāsahaṁ.


pli: Sumedhassa bhagavato,


pli: upaṭṭhāko tadā ahu;


pli: Sumedho nāma nāmena,


pli: anumodittha so tadā.


pli: Tena cittappasādena,


pli: vimānaṁ upapajjahaṁ;


pli: Chaḷāsītisahassāni,


pli: accharāyo ramiṁsu me.


pli: Mameva anuvattanti,


pli: sabbakāmehi tā sadā;


pli: Aññe deve abhibhomi,


pli: puññakammassidaṁ phalaṁ.


pli: Pañcavīsatikappamhi,


pli: varuṇo nāma khattiyo;


pli: Visuddhabhojano āsiṁ,


pli: cakkavattī ahaṁ tadā.


pli: Na te bījaṁ pavapanti,


pli: napi nīyanti naṅgalā;


pli: Akaṭṭhapākimaṁ sāliṁ,


pli: paribhuñjanti mānusā.


pli: Tattha rajjaṁ karitvāna,


pli: devattaṁ puna gacchahaṁ;


pli: Tadāpi edisā mayhaṁ,


pli: nibbattā bhogasampadā.


pli: Na maṁ mittā amittā vā,


pli: hiṁsanti sabbapāṇino;


pli: Sabbesampi piyo homi,


pli: Tiṁsakappasahassamhi,


pli: yaṁ dānamadadiṁ tadā;


pli: Duggatiṁ nābhijānāmi,


pli: gandhālepassidaṁ phalaṁ.


pli: Imasmiṁ bhaddake kappe,


pli: eko āsiṁ janādhipo;


pli: Mahānubhāvo rājāhaṁ,


pli: cakkavattī mahabbalo.


pli: Sohaṁ pañcasu sīlesu,


pli: ṭhapetvā janataṁ bahuṁ;


pli: Pāpetvā sugatiṁyeva,


pli: devatānaṁ piyo ahuṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā pilindavaccho thero imā gāthāyo abhāsitthāti.


pli: Pilindavacchattherassāpadānaṁ pañcamaṁ.


pli: Therāpadāna


pli: Supāricariyavagga


pli: Dussadāyakattheraapadāna


pli: “Tivarāyaṁ pure ramme,


pli: rājaputtosahaṁ tadā;


pli: Paṇṇākāraṁ labhitvāna,


pli: upasantassadāsahaṁ.


pli: Adhivāsesi bhagavā,


pli: vatthaṁ hatthena āmasi;


pli: Siddhattho adhivāsetvā,


pli: vehāsaṁ nabhamuggami.


pli: Buddhassa gacchamānassa,


pli: dussā dhāvanti pacchato;


pli: Tattha cittaṁ pasādesiṁ,


pli: buddho no aggapuggalo.


pli: Catunnavutito kappe,


pli: yaṁ dussamadadiṁ tadā;


pli: Duggatiṁ nābhijānāmi,


pli: dussadānassidaṁ phalaṁ.


pli: Sattasaṭṭhimhito kappe,


pli: cakkavattī tadā ahuṁ;


pli: Parisuddhoti nāmena,


pli: manujindo mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā dussadāyako thero imā gāthāyo abhāsitthāti.


pli: Dussadāyakattherassāpadānaṁ aṭṭhamaṁ.


pli: Therāpadāna


pli: Supāricariyavagga


pli: Samādapakattheraapadāna


pli: “Nagare bandhumatiyā,


pli: mahāpūgagaṇo ahu;


pli: Tesāhaṁ pavaro āsiṁ,


pli: mama baddhacarā ca te.


pli: Sabbe te sannipātetvā,


pli: puññakamme samādayiṁ;


pli: Māḷaṁ kassāma saṅghassa,


pli: puññakkhettaṁ anuttaraṁ.


pli: Sādhūti te paṭissutvā,


pli: mama chandavasānugā;


pli: Niṭṭhāpetvā ca taṁ māḷaṁ,


pli: vipassissa adamhase.


pli: Ekanavutito kappe,


pli: yaṁ māḷamadadiṁ tadā;


pli: Duggatiṁ nābhijānāmi,


pli: māḷadānassidaṁ phalaṁ.


pli: Ekūnasattatikappe,


pli: eko āsi janādhipo;


pli: Ādeyyo nāma nāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā samādapako thero imā gāthāyo abhāsitthāti.


pli: Samādapakattherassāpadānaṁ navamaṁ.


pli: Therāpadāna


pli: Supāricariyavagga


pli: Pañcaṅguliyattheraapadāna


pli: “Tisso nāmāsi bhagavā,


pli: lokajeṭṭho narāsabho;


pli: Pavisati gandhakuṭiṁ,


pli: vihārakusalo muni.


pli: Sugandhamālamādāya,


pli: agamāsiṁ jinantikaṁ;


pli: Apasaddo ca sambuddhe,


pli: pañcaṅgulimadāsahaṁ.


pli: Dvenavute ito kappe,


pli: yaṁ gandhamabhiropayiṁ;


pli: Duggatiṁ nābhijānāmi,


pli: pañcaṅgulissidaṁ phalaṁ.


pli: Dvesattatimhito kappe,


pli: rājā āsiṁ sayampabho;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pañcaṅguliyo thero imā gāthāyo abhāsitthāti.


pli: Pañcaṅguliyattherassāpadānaṁ dasamaṁ.


pli: Supāricariyavaggo sattarasamo.


pli: Tassuddānaṁ


pli: Supāricari kaṇaverī,


pli: khajjako desapūjako;


pli: Kaṇikāro sappidado,


pli: yūthiko dussadāyako;


pli: Māḷo ca pañcaṅguliko,


pli: catupaññāsa gāthakāti.


title_pli: Therāpadāna Kumudavagga

pli: Kumudamāliyattheraapadāna


pli: “Pabbate himavantamhi,


pli: mahājātassaro ahu;


pli: Tatthajo rakkhaso āsiṁ,


pli: ghorarūpo mahabbalo.


pli: Kumudaṁ pupphate tattha,


pli: cakkamattāni jāyare;


pli: Ocināmi ca taṁ pupphaṁ,


pli: balino samitiṁ tadā.


pli: Atthadassī tu bhagavā,


pli: dvipadindo narāsabho;


pli: Pupphasaṅkocitaṁ disvā,


pli: āgacchi mama santikaṁ.


pli: Upāgatañca sambuddhaṁ,


pli: devadevaṁ narāsabhaṁ;


pli: Sabbañca pupphaṁ paggayha,


pli: buddhassa abhiropayiṁ.


pli: Yāvatā himavantantā,


pli: parisā sā tadā ahu;


pli: Tāvacchadanasampanno,


pli: agamāsi tathāgato.


pli: Aṭṭhārase kappasate,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito pannarase kappe,


pli: sattāhesuṁ janādhipā;


pli: Sahassarathanāmā te,


pli: cakkavattī mahabbalā.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā kumudamāliyo thero imā gāthāyo abhāsitthāti.


pli: Kumudamāliyattherassāpadānaṁ paṭhamaṁ.


pli: 2 Nisseṇidāyakattheraapadāna


pli: “Koṇḍaññassa bhagavato,


pli: lokajeṭṭhassa tādino;


pli: Ārohatthāya pāsādaṁ,


pli: nisseṇī kāritā mayā.


pli: Tena cittappasādena,


pli: anubhotvāna sampadā;


pli: Dhāremi antimaṁ dehaṁ,


pli: sammāsambuddhasāsane.


pli: Ekattiṁsamhi kappānaṁ,


pli: sahassamhi tayo ahuṁ;


pli: Sambahulā nāma rājāno,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā nisseṇidāyako thero imā gāthāyo abhāsitthāti.


pli: Nisseṇidāyakattherassāpadānaṁ dutiyaṁ.


pli: 3 Rattipupphiyattheraapadāna


pli: “Migaluddo pure āsiṁ,


pli: araññe kānane ahaṁ;


pli: Vipassiṁ addasaṁ buddhaṁ,


pli: devadevaṁ narāsabhaṁ.


pli: Rattikaṁ pupphitaṁ disvā,


pli: kuṭajaṁ dharaṇīruhaṁ;


pli: Samūlaṁ paggahetvāna,


pli: upanesiṁ mahesino.


pli: Ekanavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: pupphadānassidaṁ phalaṁ.


pli: Ito ca aṭṭhame kappe,


pli: suppasannasanāmako;


pli: Sattaratanasampanno,


pli: rājāhosiṁ mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā rattipupphiyo thero imā gāthāyo abhāsitthāti.


pli: Rattipupphiyattherassāpadānaṁ tatiyaṁ.


pli: Udapānadāyakattheraapadāna


pli: “Vipassino bhagavato,


pli: udapāno kato mayā;


pli: Piṇḍapātañca datvāna,


pli: niyyādesimahaṁ tadā.


pli: Ekanavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: udapānassidaṁ phalaṁ.


pli: Itthaṁ sudaṁ āyasmā udapānadāyako thero imā gāthāyo abhāsitthāti.


pli: Sīhāsanadāyakattheraapadāna


pli: “Nibbute lokanāthamhi,


pli: padumuttaranāyake;


pli: Pasannacitto sumano,


pli: sīhāsanamadāsahaṁ.


pli: Bahūhi gandhamālehi,


pli: diṭṭhadhammasukhāvahe;


pli: Tattha pūjañca katvāna,


pli: nibbāyati bahujjano.


pli: vanditvā bodhimuttamaṁ;


pli: Kappānaṁ satasahassaṁ,


pli: duggatiṁ nupapajjahaṁ.


pli: Pannarasasahassamhi,


pli: kappānaṁ aṭṭha āsu te;


pli: Siluccayasanāmā ca,


pli: rājāno cakkavattino.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sīhāsanadāyako thero imā gāthāyo abhāsitthāti.


pli: Maggadattikattheraapadāna


pli: “Anomadassī bhagavā,


pli: dvipadindo narāsabho;


pli: Diṭṭhadhammasukhatthāya,


pli: abbhokāsamhi caṅkami.


pli: Uddhate pāde pupphāni,


pli: sobhaṁ muddhani tiṭṭhare;


pli: Pasannacitto sumano,


pli: vanditvā pupphamokiriṁ.


pli: Vīsakappasahassamhi,


pli: ito pañca janā ahuṁ;


pli: Pupphacchadaniyā nāma,


pli: cakkavattī mahabbalā.


pli: Itthaṁ sudaṁ āyasmā maggadattiko thero imā gāthāyo abhāsitthāti.


pli: Maggadattikattherassāpadānaṁ chaṭṭhaṁ.


pli: Ekadīpiyattheraapadāna


pli: “Padumuttarassa munino,


pli: saḷale bodhimuttame;


pli: ekadīpaṁ adāsahaṁ.


pli: Bhave nibbattamānamhi,


pli: nibbatte puññasañcaye;


pli: Duggatiṁ nābhijānāmi,


pli: dīpadānassidaṁ phalaṁ.


pli: Soḷase kappasahasse,


pli: ito te caturo janā;


pli: Candābhā nāma nāmena,


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekadīpiyo thero imā gāthāyo abhāsitthāti.


pli: Ekadīpiyattherassāpadānaṁ sattamaṁ.


pli: Navamaṁ bhāṇavāraṁ.


pli: Therāpadāna


pli: Sīhāsaniyavagga


pli: Rāhulattheraapadāna


pli: “Padumuttarassa bhagavato,


pli: Lokajeṭṭhassa tādino;


pli: Sattabhūmamhi pāsāde,


pli: Ādāsaṁ santhariṁ ahaṁ.


pli: Khīṇāsavasahassehi,


pli: parikiṇṇo mahāmuni;


pli: Upāgami gandhakuṭiṁ,


pli: dvipadindo narāsabho.


pli: Virocento gandhakuṭiṁ,


pli: devadevo narāsabho;


pli: Bhikkhusaṅghe ṭhito satthā,


pli: imā gāthā abhāsatha.


pli: ‘Yenāyaṁ jotitā seyyā,


pli: ādāsova susanthato;


pli: Tamahaṁ kittayissāmi,


pli: suṇātha mama bhāsato.


pli: Soṇṇamayā rūpimayā,


pli: atho veḷuriyāmayā;


pli: Nibbattissanti pāsādā,


pli: ye keci manaso piyā.


pli: Catusaṭṭhikkhattuṁ devindo,


pli: devarajjaṁ karissati;


pli: Sahassakkhattuṁ cakkavattī,


pli: bhavissati anantarā.


pli: Ekavīsatikappamhi,


pli: vimalo nāma khattiyo;


pli: Cāturanto vijitāvī,


pli: cakkavattī bhavissati.


pli: Nagaraṁ reṇuvatī nāma,


pli: iṭṭhakāhi sumāpitaṁ;


pli: Āyāmato tīṇi sataṁ,


pli: caturassasamāyutaṁ.


pli: Sudassano nāma pāsādo,


pli: vissakammena māpito;


pli: Kūṭāgāravarūpeto,


pli: sattaratanabhūsito.


pli: Dasasaddāvivittaṁ taṁ,


pli: vijjādharasamākulaṁ;


pli: Sudassanaṁva nagaraṁ,


pli: devatānaṁ bhavissati.


pli: Pabhā niggacchate tassa,


pli: uggacchanteva sūriye;


pli: Virocessati taṁ niccaṁ,


pli: samantā aṭṭhayojanaṁ.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tusitā so cavitvāna,


pli: sukkamūlena codito;


pli: Gotamassa bhagavato,


pli: atrajo so bhavissati.


pli: Sacevaseyya agāraṁ,


pli: cakkavattī bhaveyya so;


pli: Aṭṭhānametaṁ yaṁ tādī,


pli: agāre ratimajjhagā.


pli: Nikkhamitvā agāramhā,


pli: pabbajissati subbato;


pli: Rāhulo nāma nāmena,


pli: arahā so bhavissati’.


pli: Kikīva aṇḍaṁ rakkheyya,


pli: cāmarī viya vāladhiṁ;


pli: Nipako sīlasampanno,


pli: evaṁ rakkhiṁ mahāmuni.


pli: Tassāhaṁ dhammamaññāya,


pli: vihāsiṁ sāsane rato;


pli: Sabbāsave pariññāya,


pli: viharāmi anāsavo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā rāhulo thero imā gāthāyo abhāsitthāti.


pli: Rāhulattherassāpadānaṁ chaṭṭhaṁ.


pli: Maṇipūjakattheraapadāna


pli: “Orena himavantassa,


pli: nadikā sampavattatha;


pli: Tassā cānupakhettamhi,


pli: sayambhū vasate tadā.


pli: Maṇiṁ paggayha pallaṅkaṁ,


pli: sādhucittaṁ manoramaṁ;


pli: Pasannacitto sumano,


pli: buddhassa abhiropayiṁ.


pli: Catunnavutito kappe,


pli: yaṁ maṇiṁ abhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito ca dvādase kappe,


pli: sataraṁsīsanāmakā;


pli: Aṭṭha te āsuṁ rājāno,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā maṇipūjako thero imā gāthāyo abhāsitthāti.


pli: Maṇipūjakattherassāpadānaṁ aṭṭhamaṁ.


pli: Tikicchakattheraapadāna


pli: “Nagare bandhumatiyā,


pli: vejjo āsiṁ susikkhito;


pli: Āturānaṁ sadukkhānaṁ,


pli: mahājanasukhāvaho.


pli: Byādhitaṁ samaṇaṁ disvā,


pli: sīlavantaṁ mahājutiṁ;


pli: Pasannacitto sumano,


pli: bhesajjamadadiṁ tadā.


pli: Arogo āsi teneva,


pli: samaṇo saṁvutindriyo;


pli: Asoko nāma nāmena,


pli: upaṭṭhāko vipassino.


pli: Ekanavutito kappe,


pli: yaṁ osadhamadāsahaṁ;


pli: Duggatiṁ nābhijānāmi,


pli: bhesajjassa idaṁ phalaṁ.


pli: Ito ca aṭṭhame kappe,


pli: sabbosadhasanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tikicchako thero imā gāthāyo abhāsitthāti.


pli: Tikicchakattherassāpadānaṁ navamaṁ.


pli: Saṅghupaṭṭhākattheraapadāna


pli: “Vessabhumhi bhagavati,


pli: ahosārāmiko ahaṁ;


pli: Pasannacitto sumano,


pli: upaṭṭhiṁ saṅghamuttamaṁ.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: upaṭṭhānassidaṁ phalaṁ.


pli: Ito te sattame kappe,


pli: sattevāsuṁ samodakā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā saṅghupaṭṭhāko thero imā gāthāyo abhāsitthāti.


pli: Saṅghupaṭṭhākattherassāpadānaṁ dasamaṁ.


pli: Kumudavaggo aṭṭhārasamo.


pli: Kumudo atha nisseṇī,


pli: rattiko udapānado;


pli: Sīhāsanī maggadado,


pli: ekadīpī maṇippado;


pli: Tikicchako upaṭṭhāko,


pli: ekapaññāsa gāthakāti.


title_pli: Therāpadāna Kuṭajapupphiyavagga

pli: Therāpadāna


pli: Kuṭajapupphiyavagga


pli: Kuṭajapupphiyattheraapadāna


pli: “Suvaṇṇavaṇṇaṁ sambuddhaṁ,


pli: Sataraṁsiṁva uggataṁ;


pli: Disaṁ anuvilokentaṁ,


pli: Gacchantaṁ anilañjase.


pli: Kuṭajaṁ pupphitaṁ disvā,


pli: saṁvitthatasamotthataṁ;


pli: Rukkhato ocinitvāna,


pli: phussassa abhiropayiṁ.


pli: Dvenavute ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito sattarase kappe,


pli: tayo āsuṁ supupphitā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā kuṭajapupphiyo thero imā gāthāyo abhāsitthāti.


pli: Therāpadāna


pli: Kuṭajapupphiyavagga


pli: Bandhujīvakattheraapadāna


pli: “Siddhattho nāma sambuddho,


pli: sayambhū sabbhi vaṇṇito;


pli: Samādhiṁ so samāpanno,


pli: nisīdi pabbatantare.


pli: Jātassare gavesanto,


pli: dakajaṁ pupphamuttamaṁ;


pli: Bandhujīvakapupphāni,


pli: addasaṁ samanantaraṁ.


pli: Ubho hatthehi paggayha,


pli: upāgacchiṁ mahāmuniṁ;


pli: Pasannacitto sumano,


pli: siddhatthassābhiropayiṁ.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito cātuddase kappe,


pli: eko āsiṁ janādhipo;


pli: Samuddakappo nāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā bandhujīvako thero imā gāthāyo abhāsitthāti.


pli: Bandhujīvakattherassāpadānaṁ dutiyaṁ.


pli: Therāpadāna


pli: Kuṭajapupphiyavagga


pli: 3 Koṭumbariyattheraapadāna


pli: “Kaṇikāraṁva jotantaṁ,


pli: nisinnaṁ pabbatantare;


pli: Appameyyaṁva udadhiṁ,


pli: vitthataṁ dharaṇiṁ yathā.


pli: Pūjitaṁ devasaṅghena,


pli: nisabhājāniyaṁ yathā;


pli: Haṭṭho haṭṭhena cittena,


pli: upāgacchiṁ naruttamaṁ.


pli: Sattapupphāni paggayha,


pli: koṭumbarasamākulaṁ;


pli: Buddhassa abhiropesiṁ,


pli: sikhino lokabandhuno.


pli: Ekattiṁse ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito vīsatikappamhi,


pli: mahānelasanāmako;


pli: Eko āsi mahātejo,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā koṭumbariyo thero imā gāthāyo abhāsitthāti.


pli: Koṭumbariyattherassāpadānaṁ tatiyaṁ.


pli: Therāpadāna


pli: Kuṭajapupphiyavagga


pli: Pañcahatthiyattheraapadāna


pli: “Tisso nāmāsi bhagavā,


pli: lokajeṭṭho narāsabho;


pli: Purakkhato sāvakehi,


pli: rathiyaṁ paṭipajjatha.


pli: Pañca uppalahatthā ca,


pli: cāturā ṭhapitā mayā;


pli: Āhutiṁ dātukāmohaṁ,


pli: paggaṇhiṁ vatasiddhiyā.


pli: Suvaṇṇavaṇṇaṁ sambuddhaṁ,


pli: Gacchantaṁ antarāpaṇe;


pli: Buddharaṁsīhi phuṭṭhosmi,


pli: Pūjesiṁ dvipaduttamaṁ.


pli: Dvenavute ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito terasakappamhi,


pli: pañca susabhasammatā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pañcahatthiyo thero imā gāthāyo abhāsitthāti.


pli: Therāpadāna


pli: Kuṭajapupphiyavagga


pli: Isimuggadāyakattheraapadāna


pli: “Udentaṁ sataraṁsiṁva,


pli: pītaraṁsiṁva bhāṇumaṁ;


pli: Kakudhaṁ vilasantaṁva,


pli: padumuttaranāyakaṁ.


pli: Isimuggāni pisitvā,


pli: madhukhudde anīḷake;


pli: Pāsādeva ṭhito santo,


pli: adāsiṁ lokabandhuno.


pli: Aṭṭhasatasahassāni,


pli: ahesuṁ buddhasāvakā;


pli: Sabbesaṁ pattapūrentaṁ,


pli: tato cāpi bahuttaraṁ.


pli: Tena cittappasādena,


pli: sukkamūlena codito;


pli: Kappānaṁ satasahassaṁ,


pli: duggatiṁ nupapajjahaṁ.


pli: Cattālīsamhi sahasse,


pli: kappānaṁ aṭṭhatiṁsa te;


pli: Isimuggasanāmā te,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā isimuggadāyako thero imā gāthāyo abhāsitthāti.


pli: Therāpadāna


pli: Kuṭajapupphiyavagga


pli: 6 Bodhiupaṭṭhākattheraapadāna


pli: “Nagare rammavatiyā,


pli: āsiṁ murajavādako;


pli: Niccupaṭṭhānayuttomhi,


pli: gatohaṁ bodhimuttamaṁ.


pli: Sāyaṁ pātaṁ upaṭṭhitvā,


pli: sukkamūlena codito;


pli: Aṭṭhārasakappasate,


pli: duggatiṁ nupapajjahaṁ.


pli: Pannarase kappasate,


pli: ito āsiṁ janādhipo;


pli: Murajo nāma nāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā bodhiupaṭṭhāko thero imā gāthāyo abhāsitthāti.


pli: Therāpadāna


pli: Kuṭajapupphiyavagga


pli: Ekacintikattheraapadāna


pli: “Yadā devo devakāyā,


pli: cavate āyusaṅkhayā;


pli: Tayo saddā niccharanti,


pli: devānaṁ anumodataṁ.


pli: ‘Ito bho sugatiṁ gaccha,


pli: manussānaṁ sahabyataṁ;


pli: Manussabhūto saddhamme,


pli: labha saddhaṁ anuttaraṁ.


pli: Sā te saddhā niviṭṭhāssa,


pli: mūlajātā patiṭṭhitā;


pli: Yāvajīvaṁ asaṁhīrā,


pli: saddhamme suppavedite.


pli: Kāyena kusalaṁ katvā,


pli: vācāya kusalaṁ bahuṁ;


pli: Manasā kusalaṁ katvā,


pli: abyāpajjaṁ nirūpadhiṁ.


pli: Tato opadhikaṁ puññaṁ,


pli: katvā dānena taṁ bahuṁ;


pli: Aññepi macce saddhamme,


pli: brahmacariye nivesaya’.


pli: Imāya anukampāya,


pli: devā devaṁ yadā vidū;


pli: Cavantaṁ anumodanti,


pli: ehi deva punappunaṁ.


pli: Saṁvego me tadā āsi,


pli: devasaṅghe samāgate;


pli: Kaṁ su nāma ahaṁ yoniṁ,


pli: gamissāmi ito cuto.


pli: Mama saṁvegamaññāya,


pli: samaṇo bhāvitindriyo;


pli: Mamuddharitukāmo so,


pli: āgacchi mama santikaṁ.


pli: Sumano nāma nāmena,


pli: padumuttarasāvako;


pli: Atthadhammānusāsitvā,


pli: saṁvejesi mamaṁ tadā.


pli: Tassāhaṁ vacanaṁ sutvā,


pli: buddhe cittaṁ pasādayiṁ;


pli: Taṁ dhīraṁ abhivādetvā,


pli: tattha kālaṅkato ahaṁ.


pli: Upapajjiṁ sa tattheva,


pli: sukkamūlena codito;


pli: Kappānaṁ satasahassaṁ,


pli: duggatiṁ nupapajjahaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekacintiko thero imā gāthāyo abhāsitthāti.


pli: Ekacintikattherassāpadānaṁ sattamaṁ.


pli: Therāpadāna


pli: Sīhāsaniyavagga


pli: 7 Upasenavaṅgantaputtattheraapadāna


pli: “Padumuttaraṁ bhagavantaṁ,


pli: lokajeṭṭhaṁ narāsabhaṁ;


pli: Pabbhāramhi nisīdantaṁ,


pli: upagacchiṁ naruttamaṁ.


pli: Kaṇikārapupphaṁ disvā,


pli: vaṇṭe chetvānahaṁ tadā;


pli: Alaṅkaritvā chattamhi,


pli: buddhassa abhiropayiṁ.


pli: Piṇḍapātañca pādāsiṁ,


pli: paramannaṁ subhojanaṁ;


pli: Buddhena navame tattha,


pli: samaṇe aṭṭha bhojayiṁ.


pli: Anumodi mahāvīro,


pli: sayambhū aggapuggalo;


pli: Iminā chattadānena,


pli: paramannapavecchanā.


pli: Tena cittappasādena,


pli: sampattimanubhossasi;


pli: Chattiṁsakkhattuṁ devindo,


pli: devarajjaṁ karissati.


pli: Ekavīsatikkhattuñca,


pli: cakkavattī bhavissati;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Satasahassito kappe,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Sāsane dibbamānamhi,


pli: manussattaṁ gamissati;


pli: Tassa dhammesu dāyādo,


pli: oraso dhammanimmito.


pli: Upasenoti nāmena,


pli: hessati satthu sāvako;


pli: Samantapāsādikattā,


pli: aggaṭṭhāne ṭhapessati.


pli: Carimaṁ vattate mayhaṁ,


pli: bhavā sabbe samūhatā;


pli: Dhāremi antimaṁ dehaṁ,


pli: jetvā māraṁ savāhiniṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā upaseno vaṅgantaputto thero imā gāthāyo abhāsitthāti.


pli: Tatiyabhāṇavāraṁ.


pli: Therāpadāna


pli: Kuṭajapupphiyavagga


pli: Tikaṇṇipupphiyattheraapadāna


pli: “Devabhūto ahaṁ santo,


pli: accharāhi purakkhato;


pli: Pubbakammaṁ saritvāna,


pli: buddhaseṭṭhaṁ anussariṁ.


pli: Tikaṇṇipupphaṁ paggayha,


pli: sakaṁ cittaṁ pasādayiṁ;


pli: Buddhamhi abhiropesiṁ,


pli: vipassimhi narāsabhe.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Tesattatimhito kappe,


pli: caturāsuṁ ramuttamā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tikaṇṇipupphiyo thero imā gāthāyo abhāsitthāti.


pli: Therāpadāna


pli: Kuṭajapupphiyavagga


pli: Ekacāriyattheraapadāna


pli: “Tāvatiṁsesu devesu,


pli: mahāghoso tadā ahu;


pli: Buddho ca loke nibbāti,


pli: mayañcamha sarāgino.


pli: Tesaṁ saṁvegajātānaṁ,


pli: sokasallasamaṅginaṁ;


pli: Sabalena upatthaddho,


pli: agamaṁ buddhasantikaṁ.


pli: Mandāravaṁ gahetvāna,


pli: saṅgīti abhinimmitaṁ;


pli: Parinibbutakālamhi,


pli: buddhassa abhiropayiṁ.


pli: Sabbe devānumodiṁsu,


pli: accharāyo ca me tadā;


pli: Kappānaṁ satasahassaṁ,


pli: duggatiṁ nupapajjahaṁ.


pli: Saṭṭhikappasahassamhi,


pli: ito soḷasa te janā;


pli: Mahāmallajanā nāma,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekacāriyo thero imā gāthāyo abhāsitthāti.


pli: Ekacāriyattherassāpadānaṁ navamaṁ.


pli: Therāpadāna


pli: Kuṭajapupphiyavagga


pli: Tivaṇṭipupphiyattheraapadāna


pli: “Abhibhūtaṁ panijjhanti,


pli: Sabbe saṅgamma te mamaṁ;


pli: Tesaṁ nijjhāyamānānaṁ,


pli: Pariḷāho ajāyatha.


pli: Sunando nāma nāmena,


pli: buddhassa sāvako tadā;


pli: Dhammadassissa munino,


pli: āgacchi mama santikaṁ.


pli: Ye me baddhacarā āsuṁ,


pli: te me pupphaṁ aduṁ tadā;


pli: Tāhaṁ pupphaṁ gahetvāna,


pli: sāvake abhiropayiṁ.


pli: Sohaṁ kālaṅkato tattha,


pli: punāpi upapajjahaṁ;


pli: Aṭṭhārase kappasate,


pli: vinipātaṁ na gacchahaṁ.


pli: Teraseto kappasate,


pli: aṭṭhāsuṁ dhūmaketuno;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tivaṇṭipupphiyo thero imā gāthāyo abhāsitthāti.


pli: Kuṭajapupphiyavaggo ekūnavīsatimo.


pli: Tassuddānaṁ


pli: Kuṭajo bandhujīvī ca,


pli: koṭumbarikahatthiyo;


pli: Isimuggo ca bodhi ca,


pli: ekacintī tikaṇṇiko;


pli: Ekacārī tivaṇṭi ca,


pli: gāthā dvāsaṭṭhi kittitāti.


title_pli: Therāpadāna Tamālapupphiyavagga

pli: Therāpadāna


pli: Tamālapupphiyavagga


pli: Tamālapupphiyattheraapadāna


pli: “Cullāsītisahassāni,


pli: thambhā sovaṇṇayā ahū;


pli: Devalaṭṭhipaṭibhāgaṁ,


pli: vimānaṁ me sunimmitaṁ.


pli: Tamālapupphaṁ paggayha,


pli: vippasannena cetasā;


pli: Buddhassa abhiropayiṁ,


pli: sikhino lokabandhuno.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito vīsatime kappe,


pli: candatittoti ekako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā tamālapupphiyo thero imā gāthāyo abhāsitthāti.


pli: Therāpadāna


pli: Tamālapupphiyavagga


pli: 2 Tiṇasanthārakattheraapadāna


pli: “Yaṁ dāyavāsiko isi,


pli: tiṇaṁ lāyati satthuno;


pli: Sabbe padakkhiṇāvaṭṭā,


pli: pathabyā nipatiṁsu te.


pli: Tamahaṁ tiṇamādāya,


pli: santhariṁ dharaṇuttame;


pli: Tīṇeva tālapattāni,


pli: āharitvānahaṁ tadā.


pli: Tiṇena chadanaṁ katvā,


pli: siddhatthassa adāsahaṁ;


pli: Sattāhaṁ dhārayuṁ tassa,


pli: devamānusasatthuno.


pli: Catunnavutito kappe,


pli: yaṁ tiṇaṁ adadiṁ tadā;


pli: Duggatiṁ nābhijānāmi,


pli: tiṇadānassidaṁ phalaṁ.


pli: Pañcasaṭṭhimhito kappe,


pli: cattārosuṁ mahaddhanā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tiṇasanthārako thero imā gāthāyo abhāsitthāti.


pli: Tiṇasanthārakattherassāpadānaṁ dutiyaṁ.


pli: Therāpadāna


pli: Tamālapupphiyavagga


pli: Khaṇḍaphulliyattheraapadāna


pli: “Phussassa kho bhagavato,


pli: thūpo āsi mahāvane;


pli: Kuñjarehi tadā bhinno,


pli: parūḷho pādapo tahiṁ.


pli: Visamañca samaṁ katvā,


pli: sudhāpiṇḍaṁ adāsahaṁ;


pli: Tilokagaruno tassa,


pli: guṇehi paritosito.


pli: Dvenavute ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: sudhāpiṇḍassidaṁ phalaṁ.


pli: Sattasattatikappamhi,


pli: jitasenāsuṁ soḷasa;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā khaṇḍaphulliyo thero imā gāthāyo abhāsitthāti.


pli: Khaṇḍaphulliyattherassāpadānaṁ tatiyaṁ.


pli: Therāpadāna


pli: Tamālapupphiyavagga


pli: Asokapūjakattheraapadāna


pli: “Tivarāyaṁ pure ramme,


pli: rājuyyānaṁ ahu tadā;


pli: Uyyānapālo tatthāsiṁ,


pli: rañño baddhacaro ahaṁ.


pli: Padumo nāma nāmena,


pli: sayambhū sappabho ahu;


pli: Nisinnaṁ puṇḍarīkamhi,


pli: chāyā na jahi taṁ muniṁ.


pli: Asokaṁ pupphitaṁ disvā,


pli: piṇḍibhāraṁ sudassanaṁ;


pli: Buddhassa abhiropesiṁ,


pli: jalajuttamanāmino.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Sattatiṁsamhito kappe,


pli: soḷasa araṇañjahā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā asokapūjako thero imā gāthāyo abhāsitthāti.


pli: Asokapūjakattherassāpadānaṁ catutthaṁ.


pli: Therāpadāna


pli: Tamālapupphiyavagga


pli: Aṅkolakattheraapadāna


pli: “Aṅkolaṁ pupphitaṁ disvā,


pli: mālāvaraṁ sakosakaṁ;


pli: Ocinitvāna taṁ pupphaṁ,


pli: agamaṁ buddhasantikaṁ.


pli: Siddhattho tamhi samaye,


pli: patilīno mahāmuni;


pli: Muhuttaṁ paṭimānetvā,


pli: guhāyaṁ pupphamokiriṁ.


pli: Catunnavutito kappe,


pli: Yaṁ pupphamabhipūjayiṁ;


pli: Duggatiṁ nābhijānāmi,


pli: Pupphadānassidaṁ phalaṁ.


pli: Chattiṁsamhi ito kappe,


pli: āseko devagajjito;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā aṅkolako thero imā gāthāyo abhāsitthāti.


pli: Aṅkolakattherassāpadānaṁ pañcamaṁ.


pli: Therāpadāna


pli: Tamālapupphiyavagga


pli: Kisalayapūjakattheraapadāna


pli: “Nagare dvāravatiyā,


pli: mālāvaccho mamaṁ ahu;


pli: Udapāno ca tattheva,


pli: pādapānaṁ virohano.


pli: Sabalena upatthaddho,


pli: siddhattho aparājito;


pli: Mamānukampamāno so,


pli: gacchate anilañjase.


pli: Aññaṁ kiñci na passāmi,


pli: pūjāyoggaṁ mahesino;


pli: Asokaṁ pallavaṁ disvā,


pli: ākāse ukkhipiṁ ahaṁ.


pli: Buddhassa te kisalayā,


pli: gacchato yanti pacchato;


pli: Tāhaṁ disvāna saṁvijiṁ,


pli: aho buddhassuḷāratā.


pli: Catunnavutito kappe,


pli: pallavaṁ abhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Sattatiṁse ito kappe,


pli: eko ekissaro ahu;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kisalayapūjako thero imā gāthāyo abhāsitthāti.


pli: Therāpadāna


pli: Tamālapupphiyavagga


pli: Tindukadāyakattheraapadāna


pli: “Giriduggacaro āsiṁ,


pli: makkaṭo thāmavegiko;


pli: Phalinaṁ tindukaṁ disvā,


pli: buddhaseṭṭhaṁ anussariṁ.


pli: Nikkhamitvā katipāhaṁ,


pli: viciniṁ lokanāyakaṁ;


pli: Pasannacitto sumano,


pli: siddhatthaṁ tibhavantaguṁ.


pli: Mama saṅkappamaññāya,


pli: satthā loke anuttaro;


pli: Khīṇāsavasahassehi,


pli: āgacchi mama santikaṁ.


pli: Pāmojjaṁ janayitvāna,


pli: phalahattho upāgamiṁ;


pli: Paṭiggahesi bhagavā,


pli: sabbaññū vadataṁ varo.


pli: Catunnavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Sattapaññāsakappamhi,


pli: upanandasanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tindukadāyako thero imā gāthāyo abhāsitthāti.


pli: Tindukadāyakattherassāpadānaṁ sattamaṁ.


pli: Paccekabuddhaapadāna


pli: Atha paccekabuddhāpadānaṁ suṇātha—


pli: “Tathāgataṁ jetavane vasantaṁ,


pli: Apucchi vedehamunī nataṅgo;


pli: ‘Paccekabuddhā kira nāma honti,


pli: Bhavanti te hetubhi kehi vīra’.


pli: Tadāha sabbaññuvaro mahesi,


pli: Ānandabhaddaṁ madhurassarena;


pli: ‘Ye pubbabuddhesu katādhikārā,


pli: Aladdhamokkhā jinasāsanesu.


pli: Teneva saṁvegamukhena dhīrā,


pli: Vināpi buddhehi sutikkhapaññā;


pli: Ārammaṇenāpi parittakena,


pli: Paccekabodhiṁ anupāpuṇanti.


pli: Sabbamhi lokamhi mamaṁ ṭhapetvā,


pli: Paccekabuddhehi samova natthi;


pli: Tesaṁ imaṁ vaṇṇapadesamattaṁ,


pli: Vakkhāmahaṁ sādhu mahāmunīnaṁ.


pli: Sayameva buddhānaṁ mahāisīnaṁ,


pli: Sādhūni vākyāni madhūva khuddaṁ;


pli: Anuttaraṁ bhesajaṁ patthayantā,


pli: Suṇātha sabbesu pasannacittā’.


pli: Paccekabuddhānaṁ samāgatānaṁ,


pli: Paramparaṁ byākaraṇāni yāni;


pli: Ādīnavo yañca virāgavatthuṁ,


pli: Yathā ca bodhiṁ anupāpuṇiṁsu.


pli: Sarāgavatthūsu virāgasaññī,


pli: Rattamhi lokamhi virattacittā;


pli: Hitvā papañce jiya phanditāni,


pli: Tatheva bodhiṁ anupāpuṇiṁsu.


pli: Sabbesu bhūtesu nidhāya daṇḍaṁ,


pli: Aviheṭhayaṁ aññatarampi tesaṁ;


pli: Mettena cittena hitānukampī,


pli: Eko care khaggavisāṇakappo.


pli: Na puttamiccheyya kuto sahāyaṁ,


pli: Eko care khaggavisāṇakappo’.


pli: ‘Saṁsaggajātassa bhavanti snehā,


pli: Snehanvayaṁ dukkhamidaṁ pahoti;


pli: Ādīnavaṁ snehajaṁ pekkhamāno,


pli: ‘Mitte suhajje anukampamāno,


pli: Hāpeti atthaṁ paṭibaddhacitto;


pli: Etaṁ bhayaṁ santhave pekkhamāno,


pli: ‘Vaṁso visālova yathā visatto,


pli: Puttesu dāresu ca yā apekkhā;


pli: Vaṁse kaḷīrova asajjamāno,


pli: ‘Migo araññamhi yathā abaddho,


pli: Yenicchakaṁ gacchati gocarāya;


pli: Viññū naro seritaṁ pekkhamāno,


pli: ‘Āmantanā hoti sahāyamajjhe,


pli: Vāse ca ṭhāne gamane cārikāya;


pli: Anabhijjhitaṁ seritaṁ pekkhamāno,


pli: ‘Khiḍḍā ratī hoti sahāyamajjhe,


pli: Puttesu pemaṁ vipulañca hoti;


pli: Piyavippayogaṁ vijigucchamāno,


pli: Eko care khaggavisāṇakappo’.


pli: ‘Cātuddiso appaṭigho ca hoti,


pli: Santussamāno itarītarena;


pli: Parissayānaṁ sahitā achambhī,


pli: ‘Dussaṅgahā pabbajitāpi eke,


pli: Atho gahaṭṭhā gharamāvasantā;


pli: Appossukko paraputtesu hutvā,


pli: ‘Oropayitvā gihibyañjanāni,


pli: Sañchinnapatto yathā koviḷāro;


pli: Chetvāna vīro gihibandhanāni,


pli: ‘Sace labhetha nipakaṁ sahāyaṁ,


pli: Saddhiṁ caraṁ sādhuvihāridhīraṁ;


pli: Abhibhuyya sabbāni parissayāni,


pli: Careyya tenattamano satīmā’.


pli: ‘No ce labhetha nipakaṁ sahāyaṁ,


pli: Saddhiṁ caraṁ sādhuvihāri dhīraṁ;


pli: Rājāva raṭṭhaṁ vijitaṁ pahāya,


pli: Eko care mātaṅgaraññeva nāgo’.


pli: ‘Addhā pasaṁsāma sahāyasampadaṁ,


pli: Seṭṭhā samā sevitabbā sahāyā;


pli: Ete aladdhā anavajjabhojī,


pli: Eko care khaggavisāṇakappo’.


pli: ‘Disvā suvaṇṇassa pabhassarāni,


pli: Kammāraputtena suniṭṭhitāni;


pli: Saṅghaṭṭamānāni duve bhujasmiṁ,


pli: ‘Evaṁ dutīyena sahā mamassa,


pli: Vācābhilāpo abhisajjanā vā;


pli: Etaṁ bhayaṁ āyatiṁ pekkhamāno,


pli: ‘Kāmā hi citrā madhurā manoramā,


pli: Virūparūpena mathenti cittaṁ;


pli: Ādīnavaṁ kāmaguṇesu disvā,


pli: ‘Ītī ca gaṇḍo ca upaddavo ca,


pli: Rogo ca sallañca bhayañca metaṁ;


pli: Etaṁ bhayaṁ kāmaguṇesu disvā,


pli: ‘Sītañca uṇhañca khudaṁ pipāsaṁ,


pli: Vātātape ḍaṁsasarīsape ca;


pli: Sabbānipetāni abhibbhavitvā,


pli: ‘Nāgova yūthāni vivajjayitvā,


pli: Sañjātakhandho padumī uḷāro;


pli: Yathābhirantaṁ viharaṁ araññe,


pli: Eko care khaggavisāṇakappo’.


pli: ‘Aṭṭhāna taṁ saṅgaṇikāratassa,


pli: Yaṁ phassaye sāmayikaṁ vimuttiṁ;


pli: Ādiccabandhussa vaco nisamma,


pli: ‘Diṭṭhīvisūkāni upātivatto,


pli: Patto niyāmaṁ paṭiladdhamaggo;


pli: Uppannañāṇomhi anaññaneyyo,


pli: ‘Nillolupo nikkuho nippipāso,


pli: Nimmakkha niddhantakasāvamoho;


pli: Nirāsayo sabbaloke bhavitvā,


pli: ‘Pāpaṁ sahāyaṁ parivajjayetha,


pli: Anatthadassiṁ visame niviṭṭhaṁ;


pli: Sayaṁ na seve pasutaṁ pamattaṁ,


pli: ‘Bahussutaṁ dhammadharaṁ bhajetha,


pli: Mittaṁ uḷāraṁ paṭibhānavantaṁ;


pli: Aññāya atthāni vineyya kaṅkhaṁ,


pli: ‘Khiḍḍaṁ ratiṁ kāmasukhañca loke,


pli: Analaṅkaritvā anapekkhamāno;


pli: Vibhūsaṭṭhānā virato saccavādī,


pli: Eko care khaggavisāṇakappo’.


pli: ‘Puttañca dāraṁ pitarañca mātaraṁ,


pli: Dhanāni dhaññāni ca bandhavāni;


pli: Hitvāna kāmāni yathodhikāni,


pli: ‘Saṅgo eso parittamettha sokhyaṁ,


pli: Appassādo dukkhamevettha bhiyyo;


pli: Gaḷo eso iti ñatvā matimā,


pli: ‘Sandālayitvāna saṁyojanāni,


pli: Jālaṁva bhetvā salilambucārī;


pli: Aggīva daḍḍhaṁ anivattamāno,


pli: ‘Okkhittacakkhū na ca pādalolo,


pli: Guttindriyo rakkhitamānasāno;


pli: Anavassuto apariḍayhamāno,


pli: ‘Ohārayitvā gihibyañjanāni,


pli: Sañchannapatto yathā pārichatto;


pli: Kāsāyavattho abhinikkhamitvā,


pli: ‘Rasesu gedhaṁ akaraṁ alolo,


pli: Anaññaposī sapadānacārī;


pli: Kule kule appaṭibaddhacitto,


pli: Eko care khaggavisāṇakappo’.


pli: ‘Pahāya pañcāvaraṇāni cetaso,


pli: Upakkilese byapanujja sabbe;


pli: Anissito chejja sinehadosaṁ,


pli: ‘Vipiṭṭhikatvāna sukhañca dukkhaṁ,


pli: Pubbeva somanassadomanassaṁ;


pli: Laddhānupekkhaṁ samathaṁ visuddhaṁ,


pli: ‘Āraddhavīriyo paramatthapattiyā,


pli: Alīnacitto akusītavutti;


pli: Daḷhanikkamo thāmabalūpapanno,


pli: ‘Paṭisallānaṁ jhānamariñcamāno,


pli: Dhammesu niccaṁ anudhammacārī;


pli: Ādīnavaṁ sammasitā bhavesu,


pli: ‘Taṇhakkhayaṁ patthayamappamatto,


pli: Aneḷamūgo sutavā satīmā;


pli: Saṅkhātadhammo niyato padhānavā,


pli: ‘Sīhova saddesu asantasanto,


pli: Vātova jālamhi asajjamāno;


pli: Padumaṁva toyena alippamāno,


pli: Eko care khaggavisāṇakappo’.


pli: ‘Sīho yathā dāṭhabalī pasayha,


pli: Rājā migānaṁ abhibhuyya cārī;


pli: Sevetha pantāni senāsanāni,


pli: ‘Mettaṁ upekkhaṁ karuṇaṁ vimuttiṁ,


pli: Āsevamāno muditañca kāle;


pli: Sabbena lokena avirujjhamāno,


pli: ‘Rāgañca dosañca pahāya mohaṁ,


pli: Sandālayitvāna saṁyojanāni;


pli: Asantasaṁ jīvitasaṅkhayamhi,


pli: ‘Bhajanti sevanti ca kāraṇatthā,


pli: Nikkāraṇā dullabhā ajja mittā;


pli: Attatthapaññā asucīmanussā,


pli: Visuddhasīlā suvisuddhapaññā,


pli: Samāhitā jāgariyānuyuttā;


pli: Vipassakā dhammavisesadassī,


pli: Maggaṅgabojjhaṅgagate vijaññā.


pli: Suññappaṇidhiñca tathānimittaṁ,


pli: Āsevayitvā jinasāsanamhi;


pli: Ye sāvakattaṁ na vajanti dhīrā,


pli: Bhavanti paccekajinā sayambhū.


pli: Mahantadhammā bahudhammakāyā,


pli: Cittissarā sabbadukkhoghatiṇṇā;


pli: Udaggacittā paramatthadassī,


pli: Sīhopamā khaggavisāṇakappā.


pli: Santindriyā santamanā samādhī,


pli: Paccantasattesu patippacārā;


pli: Dīpā parattha idha vijjalantā,


pli: Paccekabuddhā satataṁ hitāme.


pli: Pahīnasabbāvaraṇā janindā,


pli: Lokappadīpā ghanakañcanābhā;


pli: Nissaṁsayaṁ lokasudakkhiṇeyyā,


pli: Paccekabuddhā satatappitāme.


pli: Paccekabuddhānaṁ subhāsitāni,


pli: Caranti lokamhi sadevakamhi;


pli: Sutvā tathā ye na karonti bālā,


pli: Caranti dukkhesu punappunaṁ te.


pli: Paccekabuddhāna subhāsitāni,


pli: Madhuṁ yathā khuddamavassavantaṁ;


pli: Sutvā tathā ye paṭipattiyuttā,


pli: Bhavanti te saccadasā sapaññā.


pli: Paccekabuddhehi jinehi bhāsitā,


pli: Kathā uḷārā abhinikkhamitvā;


pli: Tā sakyasīhena naruttamena,


pli: Pakāsitā dhammavijānanatthaṁ.


pli: Lokānukampāya imāni tesaṁ,


pli: Paccekabuddhāna vikubbitāni;


pli: Saṁvegasaṅgamativaḍḍhanatthaṁ,


pli: Sayambhusīhena pakāsitānī”ti.


pli: Paccekabuddhāpadānaṁ samattaṁ.


pli: Therāpadāna


pli: Sīhāsaniyavagga


pli: Raṭṭhapālattheraapadāna


pli: “Padumuttarassa bhagavato,


pli: Lokajeṭṭhassa tādino;


pli: Varanāgo mayā dinno,


pli: Īsādanto urūḷhavā.


pli: Setacchatto pasobhito,


pli: sakappano sahatthipo;


pli: Agghāpetvāna taṁ sabbaṁ,


pli: saṅghārāmaṁ akārayiṁ.


pli: Catupaññāsasahassāni,


pli: pāsāde kārayiṁ ahaṁ;


pli: Mahoghadānaṁ karitvāna,


pli: niyyādesiṁ mahesino.


pli: Anumodi mahāvīro,


pli: sayambhū aggapuggalo;


pli: Sabbe jane hāsayanto,


pli: desesi amataṁ padaṁ.


pli: Taṁ me buddho viyākāsi,


pli: jalajuttaranāmako;


pli: Bhikkhusaṅghe nisīditvā,


pli: imā gāthā abhāsatha.


pli: ‘Catupaññāsasahassāni,


pli: pāsāde kārayī ayaṁ;


pli: Kathayissāmi vipākaṁ,


pli: suṇotha mama bhāsato.


pli: Aṭṭhārasasahassāni,


pli: kūṭāgārā bhavissare;


pli: Byamhuttamamhi nibbattā,


pli: sabbasoṇṇamayā ca te.


pli: Paññāsakkhattuṁ devindo,


pli: devarajjaṁ karissati;


pli: Aṭṭhapaññāsakkhattuñca,


pli: cakkavattī bhavissati.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Devalokā cavitvāna,


pli: sukkamūlena codito;


pli: Aḍḍhe kule mahābhoge,


pli: nibbattissati tāvade.


pli: So pacchā pabbajitvāna,


pli: Raṭṭhapāloti nāmena,


pli: hessati satthu sāvako.


pli: Padhānapahitatto so,


pli: upasanto nirūpadhi;


pli: Sabbāsave pariññāya,


pli: nibbāyissatināsavo’.


pli: Uṭṭhāya abhinikkhamma,


pli: jahitā bhogasampadā;


pli: Kheḷapiṇḍeva bhogamhi,


pli: pemaṁ mayhaṁ na vijjati.


pli: Vīriyaṁ me dhuradhorayhaṁ,


pli: yogakkhemādhivāhanaṁ;


pli: Dhāremi antimaṁ dehaṁ,


pli: sammāsambuddhasāsane.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā raṭṭhapālo thero imā gāthāyo abhāsitthāti.


pli: Raṭṭhapālattherassāpadānaṁ aṭṭhamaṁ.


pli: Therāpadāna


pli: Tamālapupphiyavagga


pli: 8 Muṭṭhipūjakattheraapadāna


pli: “Sumedho nāma bhagavā,


pli: lokajeṭṭho narāsabho;


pli: Pacchime anukampāya,


pli: padhānaṁ padahī jino.


pli: Tassa caṅkamamānassa,


pli: dvipadindassa tādino;


pli: Girinelassa pupphānaṁ,


pli: muṭṭhiṁ buddhassa ropayiṁ.


pli: Tena cittappasādena,


pli: sukkamūlena codito;


pli: Tiṁsakappasahassāni,


pli: duggatiṁ nupapajjahaṁ.


pli: Tevīsatikappasate,


pli: sunelo nāma khattiyo;


pli: Sattaratanasampanno,


pli: eko āsiṁ mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā muṭṭhipūjako thero imā gāthāyo abhāsitthāti.


pli: Muṭṭhipūjakattherassāpadānaṁ aṭṭhamaṁ.


pli: Therāpadāna


pli: Tamālapupphiyavagga


pli: 9 Kiṅkaṇikapupphiyattheraapadāna


pli: “Sumaṅgaloti nāmena,


pli: sayambhū aparājito;


pli: Pavanā nikkhamitvāna,


pli: nagaraṁ pāvisī jino.


pli: Piṇḍacāraṁ caritvāna,


pli: nikkhamma nagarā muni;


pli: Katakiccova sambuddho,


pli: so vasī vanamantare.


pli: Kiṅkaṇipupphaṁ paggayha,


pli: buddhassa abhiropayiṁ;


pli: Pasannacitto sumano,


pli: sayambhussa mahesino.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Chaḷāsītimhito kappe,


pli: apilāsisanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kiṅkaṇikapupphiyo thero imā gāthāyo abhāsitthāti.


pli: Therāpadāna


pli: Tamālapupphiyavagga


pli: 10 Yūthikapupphiyattheraapadāna


pli: “Padumuttaro nāma jino,


pli: āhutīnaṁ paṭiggaho;


pli: Pavanā nikkhamitvāna,


pli: vihāraṁ yāti cakkhumā.


pli: Ubho hatthehi paggayha,


pli: yūthikaṁ pupphamuttamaṁ;


pli: Buddhassa abhiropayiṁ,


pli: mettacittassa tādino.


pli: Tena cittappasādena,


pli: anubhotvāna sampadā;


pli: Kappānaṁ satasahassaṁ,


pli: duggatiṁ nupapajjahaṁ.


pli: Ito paññāsakappesu,


pli: eko āsiṁ janādhipo;


pli: Samittanandano nāma,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā yūthikapupphiyo thero imā gāthāyo abhāsitthāti.


pli: Tamālapupphiyavaggo vīsatimo.


pli: Tassuddānaṁ


pli: Tamālatiṇasanthāro,


pli: khaṇḍaphulli asokiyo;


pli: Aṅkolakī kisalayo,


pli: tinduko nelapupphiyo;


pli: Kiṅkaṇiko yūthiko ca,


pli: gāthā paññāsa aṭṭha cāti.


pli: Atha vagguddānaṁ


pli: Bhikkhādāyī parivāro,


pli: sereyyo sobhito tathā;


pli: Chattañca bandhujīvī ca,


pli: supāricariyopi ca.


pli: Kumudo kuṭajo ceva,


pli: tamāli dasamo kato;


pli: Chasatāni ca gāthāni,


pli: chasaṭṭhi ca tatuttari.


pli: Bhikkhāvaggadasakaṁ.